Srbija i Grčka razvijaju saradnju u poljoprivredi :: emg.rs:: Sve najnovije ekonomske vesti i vesti dana - Srbija region svet, 2010\nSrbija (30. 03. 2012.)\nSrbija i Grčka razvijaju saradnju u poljoprivredi\n30. mart 2012. | 14:08\nMinistarstvo Srbije za poljoprivredu i Ministarstvo Grčke za ruralni razvoj i hranu potpisali danas memorandum o saradnji u poljoprivredi i prehrambenoj industriji.\nMinistri Dušan Petrović i Kostas Skandalidis su istakli da su tim dokumentom stvoreni mehanizmi za efikasniju saradnju i povećanje razmene u poljoprivredi i industriji hrane.\nSporazumom je, kako je naveo Petrović, stvoreni mehanizmi za podršku privredi Srbije i Grčke, pre svega malim i srednjim preduzećima, jer su formiranjem mešovite komisije za saradnju dobili institucionalnu podršku. Ta komisija, precizirao je, dnevno će razmatrati sve mogućnosti poboljšanja saradnje u poljoprivredi i proizvodnji hrane, učešću naučnih instituta i inspekcijskih i drugih službi.\nPetrović je rekao da je je sada otvoren ozbiljan prostor za povećanje nizvoza kondotirskih i mlečnih proizvoda, dok je grčki ministar istakao da Grčka proizvodi veliki spektar kvalitetnih poljoprivrednih proizvoda i vina.\nTeme: Poljoprivreda, Privredna saradnja\nLičnosti: Dušan Petrović, Kostas Skandalidis


Norveška služba: Rusija sprečila Porošenka da dobije Nobelovu nagradu | Magazin Restart\nKontraobaveštajna služba Norveške tvrdi da je Rusija 2015. godine sprečila da ukrajinski predsednik Petro Porošenko dobije Nobelovu nagradu za mir, saopštila je norveška državna televizija NRK, prenosi „Tas“.\nKako se navodi, ruska kontraobaveštajna služba je navodno uticala na odluku norveškog Nobelovog komiteta, koji proglašava dobitnike nagrade za mir.\nU leto 2015. godine, na internetu je objavljeno pismo upućeno predstavnicima SAD u Norveškoj, koje je potpisao aktuelni ukrajinski premijer Vladimir Grojsman, u kome on zahvaljuje diplomatama SAD za obezbeđivanje podrške dva od pet članova Nobelovog komiteta i istovremeno istakao da ono što su oni „sredili“ nije ono što je dogovoreno, kao i da je predsedniku Porošenku „veoma važno da ima garancije“ da će dobiti nagradu.\nNakon što je objavljen taj dokument, dva predstavnika ruske ambasade zatražila su sastanak sa sekretarom Nobelovog komiteta i direktorom norveškog Nobelovog instituta Olavom Njelstadom.\n„Nakon posete zapitali smo se da li je to bio pokušaj pritiska na nas, tako da smo kontaktirali našu kontraobaveštajnu službu“, rekao je Njelstad za NRK.\nNorveška kontraobaveštajna služba smatra da je jedan od diplomata koji se sastao sa Njelstadom, u stvari bio član ruske obaveštajne službe, kao i da je sama ta poseta bila deo specijalne operacije.\nRuska ambasada u Norveškoj, odgovorila je NRK-u pisanim saopštenjem u kome je odbacila takve sumnje i izrazila žaljenje zbog pokušaja da se među diplomatama traže špujuni.\n„Čudno je da NRK troši vreme i izvore na takve lažne vesti. NRK bi trebalo da bude svesna da je važan aspekt rada diplomata iz bilo koje zemlje da analiziraju informacije i razmenjuju mišljenja sa partnerima. To je bila jedina svrha svih sastanka u Nobelovom komitetu, uključujući i pomenuti“, navela je ambasada Rusije u odgovoru NRK.\nDirektor norveške kontraobaveštajne službe Arni Kristijan rekao je povodom tog slučaja da ta služba sumnja da su ruski hakeri mogli da se povežu sa serverom norveškog Nobelovog komiteta.\n„Videli smo da su lažne vesti i falsifikovano pismo korišćeni da bi se diskreditovao potencijalni kandidat za nagradu za mir. Zbog toga je ovaj incident veoma ozbiljan. Zato smo odlučili da otkrijemo ovu informaciju i obavestimo državne lidere o toj pretnji“, rekao je Kristijan.\nNobelovu nagradu za mir 2015. godine dobio je Tuniški nacionalni kvartet za dijalog, zbog velikog doprinosa u demokratizaciji tuniškog društva nakon revolucije 2011. godine, a ostalo je nejasno da li je među kandidatima bio i ukrajinski predsednik.


U planu otvaranje Centra za organsku hranu i eko farme u Valjevu\nAktuelno / Štampa / U planu otvaranje Centra za organsku hranu i eko farme u Valjevu\nObjavljeno 22.11.2012. na www.ekapija.com\nDatum: 22.11.2012.Izvor: www.ekapija.com\nDirekcija za poljoprivredu i robne rezerve u Valjevu najavila je realizaciju dva projekta. Reč je o projektu prekogranične saradnje u organskoj proizvodnji i protokolu o poslovno-tehničkoj saradnji 10 gradova u Srbiji na nivou poljoprivrednih stručnih službi, saopšteno je na zvaničnom gradskom sajtu.\nPočetkom naredne godine bi trebalo da Direkcija za poljoprivredu i robne rezerve grada Valjeva u partnerstvu sa Federalnom agencijom za organsku proizvodnju Bosne i Hercegovine realizuje projekat prekogranične saradnje u organskoj proizvodnji. Ukupna vrednost ovog projekta koji će finansirati Evropska unija iznosi 415.000 EUR, a na Valjevo se odnosi 200.000 EUR.\n– Do sada se zna da je 90% projekta prošlo, dok je preostalih 10% branjenje budžeta i od toga i zavisi početak realizacije – istakao je između ostalog stručni saradnik u Direkciji Andra Savčić u obraćanju novinarima.\nProjekat će trajati 20 meseci. On podrazumeva otvaranje Centra za organsku proizvodnju kao najznačajniju aktivnost, sertifikaciju proizvođača organske hrane, uvođenje standarda Evropske unije u organsku poljoprivredu, otvaranje eko farme konkretnog proizvođača za studijske posete i organizovanje poseta sajmovima.\nZa sada je na teritoriji Valjeva evidentirano samo pet proizvođača organske hrane sa sertifikatom. Značajnu proizvodnju organske hrane sa područja Valjeva ima Nikola Grujičić iz Žabara, dok je Radoslav Grujičić iz Pambukovice među najvećim proizvođačima organske hrane u Srbiji.\nDirektor Direkcije za poljoprivredu i robne rezerve Saša Radosavljević je najavio da će u petak (23. novembra 2013.) godine u Valjevu biti potpisan protokol o poslovno-tehničkoj saradnji 10 gradova na nivou Direkcija za poljoprivredu stručnih službi iz te oblasti. Cilj je jačanje i unapređenje zajedničkih kapaciteta bitnih za održivi razvoj poljoprivrede i sela.


Aplikaciju Kosova za članstvo u Savet Evrope najpre razmatra Komitet ministara, a nakon procene situacije na Kosovu konačnu reč daje Parlamentarna skupština, Savet Evrope, maj 2019. godine\nDa bi se priključilo Savetu Evrope, Kosovo mora da prihvati principe vladavine prava, te podelu vlasti, mogućnost ostvarivanja ljudskih prava i sloboda, da obezbedi i štiti slobodu govora i medija, kao i da obezbedi jednak tretman manjinskih zajednica.\nZakoni i njihova realizacija na terenu u skladu sa principima vladavine prava, te standardima i normama za poštovanje ljudskih prava - suštinski je element u ispunjavanju kriterijuma za članstvo u Savetu Evrope, poručuje izvršni direktor Kosovskog instituta za pravdu Ehat Miftaraj.\nKosovo je 12. maja podnelo zahtev za članstvo u Savetu Evrope, čije je sedište u Strazburu.\nKosovo apliciralo za članstvo u Savetu Evrope\nMinistarka spoljnih poslova i dijaspore Donika Grvala (Gervalla) je navela da je odluka o zahtevu za članstvo u Savetu Evrope doneta blagovremeno i da veruje da će se zemlja pridružiti toj međunarodnoj organizaciji za ljudska prava.\n"Do sada nismo naišli na otpor koji bi sugerisao da bi proces mogao biti ugrožen. Naravno, poštovaćemo sve procedure, bićemo iskreni, posvećeni i ozbiljni tokom celog procesa. I nadamo se da će Kosovo biti među onim zemljama kojima je bio potreban kraći period da se pridruže Savetu Evrope“, rekla je Grvala 13. maja na konferenciji za novinare u Prištini.\nAplikaciju Kosova za članstvo u Savet Evrope najpre razmatra Komitet ministara, a nakon procene situacije na Kosovu konačnu reč daje Parlamentarna skupština, koju čine nacionalni predstavnici država članica.\nZa prijem neke zemlje u Savet Evrope potrebna je dvotrećinska većina glasova.\nEhat Miftaraj navodi da je Kosovo neke od kriterijuma ispunilo pre nekoliko godina, dok bivši ombudsman (zaštitnik građana) Hiljmi Jašari ( Hilmi Jashari) ocenjuje da bi zemlja mogla da se suoči sa izazovima na putu ka članstvu u Savet Evrope.\nMiftaraj podvlači da Ustav Kosova predviđa jasnu podelu vlasti i da garantuje poštovanje ljudskih prava i sloboda.\n„Cilj Saveta Evrope je da država Ustavom i zakonima garantuje principe vladavine prava, podele vlasti i poštovanje ljudskih prava i sloboda. Na sreću, kosovski Ustav ne samo da garantuje ljudska prava i slobode, već ih u mnogim slučajevima i prevazilazi, u smislu pozitivne diskriminacije nevećinskih zajednica. Čak su i ovlašćenja odvojena“, navodi on.\nNa Kosovu je vlast podeljena na zakonodavnu, izvršnu i sudsku. Skupština Kosova vrši zakonodavnu vlast, Vlada obavlja izvršnu vlast u skladu sa Ustavom i zakonima, dok je pravosuđe nezavisno.\nTakođe, prema Ustavu Kosova, ljudska prava i slobode su neotuđivi i ne mogu se osporiti, tako da predstavljaju osnovu pravnog poretka.\nManjinske zajednice koje su priznate Ustavom Kosova su Srbi, Bošnjaci, Romi, Aškalije, Egipćani, Goranci i Turci. Na Kosovu su zvanični jezici albanski i srpski, ali prema Zakonu o upotrebi jezika, turski, bosanski i romski imaju status službenih jezika u opštinama gde živi najmanje pet odsto pripadnika tih zajednica od ukupne populacije.\nNa osnovu Ustava, manjinske zajednice na Kosovu imaju pravo na izražavanje i očuvanje svoje kulture, identiteta, veroispovesti, jezika i tradicije.\nTakođe, od ukupno 120 poslaničkih mesta u Skupštini Kosova, 20 je rezervisano za nevećinske zajednice, od kojih 10 za srpsku zajednicu i 10 za ostale zajednice koje žive na Kosovu.\nU koje je organizacije Kosovo primljeno, a u kojim još nije član?\nPored ostalog, Ustav Kosova predviđa promociju duha tolerancije i dijaloga, podržava pomirenje među zajednicama, a obavezuje i na poštovanje standarda, koji su postavljeni konvencijom Saveta Evrope za zaštitu nacionalnih manjina i Evropskom poveljom o regionalnim ili manjinskim jezicima.\nMiftaraj napominje da bi građani Kosova, ukoliko postane članica Saveta Evrope, imali mogućnost da se obrate Evropskom sudu za ljudska prava u Strazburu, ukoliko smatraju da se krše njihova prava, garantovana zakonom.\nKoji izazovi čekaju Prištinu?\nSa druge strane, bivši zašitnik građana Hiljmi Jašari smatra da postoje problemi unutar pravosudnog sistema, posebno oko odugovlačenja sudskih postupaka.\nNadležne institucije bi trebale, kaže Jašari, da izvrše neophodne reforme, kako bi se pripremile za članstvo u Savet Evrope, odnosno da se ti problemi svedu na minimum. Ipak, veruje da to neće predstavljati problem za članstvo u Savetu Evrope.\n„Ne može da postoji matematička procena koja procenjuje nivo poštovanja ljudskih prava i sloboda. Međutim, imamo očigledan problem. Znamo na kom je nivou pravosudni sistem oko rešavanja predmeta građana“, navodi on.\nNa osnovu podataka Kosovskog instituta za pravdu, broj nerešenih predmeta pred kosovskim sudovima do kraja 2021. godine iznosi preko 220 000.\nNovinari optužuju Vladu Kosova za 'nedostatak saradnje'\nJašari smatra da Kosovo ima kapaciteta da bude članica Saveta Evrope, imajući u vidu da primenjuje veliki broj međunarodnih konvencija, uključujući i konvencije te organizacije za zaštitu ljudskih prava.\nDodaje i da se Kosovo nakon rata 1999. godine dobrovoljno obavezalo da će u svoj pravni sistem uvesti Evropsku konvenciju, Okvirnu konvenciju za zaštitu manjina i Konvenciju protiv torture.\nTakođe, iz Instituta za napredna istraživanja (GAP) navode da Kosovo sprovodi neke od konvencija Saveta Evrope kao što su: Evropska konvencija za zaštitu ljudskih prava i osnovnih sloboda, Okvirna konvencije Saveta Evrope za zaštitu nacionalnih manjina, Evropska povelja o regionalnim ili jezicima manjina.\nMnogi zakoni Skupštine Kosova i uredbe Misije Ujedinjenih nacija na Kosovu (UNMIK), pozivaju se na posebne konvencije Saveta Evrope.\nŠta međunarodni izveštaji govore o Kosovu?\nU svetskom izveštaju o ljudskim pravima za 2021. godinu, Stejt department je ocenio da postoje problem poput ograničenja slobode izražavanja i izveštavanja medija, korupcije u vladi i nekažnjivosti, krivičnih dela koja uključuju diskriminaciju, nasilje ili pretnje nasiljem nad pripadnicima manjina, povratak raseljenih praćen bezbednosnim incidentima.\nPrema Stejt Departmentu, Vlada Kosova je preduzela korake kako bi identifikovala, istražila, krivično gonila i kaznila službenike koji su prekršili ljudska prava, ali napominju da je ponekad nedostajala doslednost u delovanju.\n* Priredila Sandra Cvetković


U Knez Mihailovoj ulici, kod TC „Ušće“ i „Rajićeva“ odnosno na Kalemegdanu, biće postavljene četiri magične košarkaške lopte na kojima će navijači moći da napišu poruke, slikaju se i podele selfije na društvenim mrežama.\nU petak u Knez Mihailovoj ulici, od 12 do 16 časova, fanovima će se predstaviti kapiten KK Crvena zvezda i treći najbolji defanzivac Evrolige Branko Lazić, košarkaši Partizana, ali i nekadašnji reprezentativac Srbije Duško Savanović, ambasador Evrolige.\nSubota je na platou TC „Ušće“ rezervisana za druženje sa ostalim ambasadorima Evrolige, dok će u nedelju takođe u Knez Mihailovoj ulici autograme i poklone deliti košarkaši Crvene zvezde Ognjen Dobrić i Stefan Janković.\nCentralna fan zona stacionirana je na Kalemegdanu gde će se sa navijačima slikati košarkaš Crvene zvezde Nemanja Dangubić kao i bivši košarkaš Zlatko Bolić. Za svakog navijača rezervisani su pokloni - majice i suveniri sa oznakama fajnal-fora koji se prvi put održava u prestonici Srbije. Akcija se održava pod motom „We bring basketball to you“, a učešće je besplatno.


Riza Haljimi se ogradio od optužbi Ugljanina na račun Rasima Ljajića - SandzakHaber.Net , Sandžačke Internet Novine !\nNaslovna Vijesti Riza Haljimi se ogradio od optužbi Ugljanina na račun Rasima Ljajića\nRiza Haljimi se ogradio od optužbi Ugljanina na račun Rasima Ljajića\nOd Redakcija - 27. Aprila 2014. 0 66 Podeli na Fejsbuku\ntweet Beograd – Narodni poslanik PDD Riza Haljimi koji ima zajednički poslanički klub sa SDA Sulejmana Ugljanina ogradio se od optužbi Sulejmana Ugljanina na račun Rasima Ljajića u svoje i u ime stranke koju vodi.\nHaljimi je u Skupštini Srbije rekao da SDA i njegova partija imaju zajednički poslanički klub ali da nikako ne deli mišljenje sa Ugljaninom i njegovim optužbama.\n“Mi jesmo na istoj listi ali ja ne delim isto mišljenje sa Ugljaninom, čak šta više ja apsolutno nemam takvo mišljenje o Rasimu Ljajiću” rekao je Haljimi što je naišlo na veliki aplauz poslanika u sali Skupštine Srbije.\nKLJUČNE REČIriza haljimisulejman ugljainin PODELI\ntweet Prethodni tekstVučić odgovorio na Ugljaninove optužbe na račun Ljajića i VladeSledeći tekstVučićev ekspoze o manjinama Redakcija\tPOVEZANE OBJAVEVIŠE OD AUTORA


Odličan hokej podsetio na stare dane duela Partizana i Vojvodine\nOdličan hokej imali su priliku da gledaju posetioci najvećeg našeg klizališta. Aktuelnom šampionu države Partizanu u goste je stigla novosadska Vojvodina koja je u ovom meču otpočela svoju takmičarsku sezonu. Dugo iščekivan start u Prvenstvu Srbije novosadski "Crveno-beli" su obeležili odličnom igrom protiv domaćina, koji je uprkos rezultatskom zaostatku u prvom periodu, uspeo da preokrene tok meča i slavi četvrti trijumf u sezoni. "Crno-beli" su oslabljeni neigranjem Milovanovića, Gabrića i Rakovića, kao i odlaskom petorice mladih igrača u NS Stars (Novaković, Ajduković, Vitorović, Mašić i Basta), imali mnogo problema sa veoma borbenim Novosađanima koji su pokazali da će u odnosu na prošlu sezonu, kada su protivnicima uglavnom služili za popravljanje gol-razlike, u novoj igrati mnogo značajniju ulogu u šampionatu Srbije.\nVojvodina je u odnosu na prošli šampionat u ovom jača za kanadske internacionalce Rejmonda Matavašiša i Troja Ganera, odnosno Rusa Maksima Lapteva, kao i nekadašnje hokejaše "Crno-belih" i reprezentativce Srbije Ivana Tumbasa i Miloša Babića, a doprinos poslednje trojice viđen je već u prvoj utakmici u sezoni. Novosađani su od starta krenuli ofanzivno i otvoreno, a inicijativu u prvom periodu (odnos šuteva 15-4) krunisali su golom Milana Nikolića u 13. minutu. Partizan je uspeo da uspostavi ravnotežu, a zatim i uzvrati, pa je tri minuta kasnije Lazar Novaković poravnao rezultat posle asistencija Aleksandra Vukovića i Nemanje Nikolića.\nOtvorena igra viđena je i u nastavku u čijem je uvodnom delu Partizan iskoristio blagi pad u igri gostiju i vrlo brzo stigao do potpunog preokreta i prednosti od dva gola. Najpre je Nemanja Nikolić iskoristio dodavanje Dragana Komazeca za vođstvo domaćih u 26. minutu, da bi tri minuta kasnije Srđan Ristić odličnim prodorom završio akciju koju je još jednom započeo Nemanja Nikolić. Delovalo je tada da će "Crno-beli" iskustvom slomiti rivala, ali je tim trenera Gorana Ristića vrlo brzo uzvratio i pogotkom Miloša Babića svojoj nekadašnjoj ekipi vratio potpunu neizvesnost u meč, savladavši veoma zaposlenog Milana Lukovića (ukupno 42 odbrane) samo minut i po kasnije.\nNije bilo golova u drugoj polovini druge trećine, a start poslednjeg perioda protekao je u potpunoj dominaciji gostiju. Ipak, pokušaji Vojvodine u prvih deset minuta treće trećine nisu bili ubojiti u završnici, da bi u momentima kada su se konačno oslobodili pritiska Partizanovi "oklopnici" odmah poentirali. Kaznu u redovima gostujućeg tima na isteku 51. minuta je golom iskoristio Đorđije Terzić, posle novog dodavanja Komazeca i treći put Nikolića. Taj pogodak kao da je slomio tim iz "Srpske Atine" koji je minut i po kasnije ponovo kapitulirao, a mrežu Ivana Belića (21 odbrana) drugi put na utakmici pogodio je Srđan Ristić koji je ceo posao završio sâm, prošavši "slalomom" odbranu rivala i tako rešio pitanje pobednika – 5:2.\nDuel Partizana i Vojvodine sigurno nije među najkvalitetnijima koji su viđeni u poslednjih nekoliko sezona, ali je borbenošću na momente podsetio na velike duele dva najtrofejnija srpska kluba skraja prethodne decenije, pa se i u nastavku sezone može očekivati velika borba ovih rivala, dok i forma preostala dva kluba, Crvene zvezde i NS Starsa, nagoveštava izuzetno zanimljiv nastavak sezone.\n3. Vojvodina 1 0 0 0 1 2:5 -3 0


'Poreklo imovine ispitivaće 60 najboljih inspektora'\nIzvor: B92, 25.Feb.2021, 21:04\n"Poreklo imovine ispitivaće 60 najboljih inspektora"\nBeograd -- U posebnom sektoru u Poreskoj upravi koji će se baviti sprovođenjem Zakona o poreklu imovine, biće 60 i to najboljih inspektora kaže ministar Siniša Mali.\nPrema njegovim rečima, oni će biti zaduženi samo za ovaj zakon.\nOn navodi da je 20 inspektora već obučeno za obavljanje ovog posla koji praktično počinje 12. marta, kada je propisano da Zakon o utvrđivanju porekla imovine i posebnom porezu počne da se primenjuje.\nTaj broj je, kaže >> Pročitaj celu vest na sajtu B92 << Mali, za početak sasvim dovoljan, a ostalih 40 inspektora će se obučavati u međuvremenu i popuniti broj od 60 ljudi predviđenih za ispitivanje porekla imovine.\nPrema njegovim rečima, izmene koje su u poslednja dva dana bile pred poslanicima u Skupštini Srbije, bile su usmerene upravo ka tome da zakon može efikasnije i brže da se sprovodi.\n"Zakon je potvrda napora Vlade Srbije i njene opredeljenosti da se bori protiv korupcije. Kod njegovog sprovođenja je bitno da on važi za sve građane i da nema povlašćenih", objašnjava Mali za Tanjug.\nTo, naglašava on, znači da će svako ko ne može da dokaže da je novac zaradio na legalan način ili da je povećao imovinu nesrazmerno svojim prihodima, biti predmet istrage.\nNajboljih 60 inspektora u Srbiji vrši provjeru porijekla imovine\nIzvor: Capital.ba, 26.Feb.2021, 10:32\nBEOGRAD – U posebno formiranom sektoru u Poreskoj upravi koji će se baviti sprovođenjem juče usvojenog Zakona o porijeklu imovine, biće 60 i to najboljih inspektora, zaduženih samo za ovaj zakon, kaže za Tanjug ministar finansija Siniša Mali. FOTO: Pixabay On navodi da je 20 inspektora već...


OK Radio | "Krivi su" |\nIzvor: Mondo - Nacionalni sport - Utorak 24.04.2012 - 11:47\nGolman Nemanja Supić, štoperski tandem Branislav Trajković - Danijel Mojsov i napadač Aleksandar Katai udaljeni su iz prvog tima Vojvodine\nUprava Vojvodine pronašla je "krivce" za rezultatska posrnuća u tekućoj sezoni!\nNa udaru su trojica glavnih igrača odbrane i jedan napadač.\n"Iz prvog tima su do kraja prvenstva udaljeni Supić, Katai, Trajković i Mojsov. Supiću je rečeno da može odmah da traži novi klub, dok je Kataijev klub Olimpijakos obavešten o našoj odluci. Što se tiče Trajkovića i Mojsova za njih prelazni rok neće postojati. Nema te ponude za njih koju će članovi Upravnog odmora razmatrati, niti o njoj razmišljati na bilo koji način", izjavio je potpredsednik UO Vojvodine Dušan Vlaović.\nOdluka o suspenziji četvorice fudbalera odmah stupa na snagu.\nU nedelju uveče je objavljena nezvanična informacija da su Trajković i Katai izrazili želju da odu u Zvezdu, a Mojsov u Partizan.\n"Ne, nisam iznenađen, ovo je samo potvrda da u našem fudbalu može da se desi bukvalno sve .Moje je da radim ono što mi kažu i ja ću to i činiti, ali ne mogu da ne istaknem da smo u poslednjih desetak kola ekipu držali upravo Supić, Mojsov i ja. A što se priča o meni i Zvezdi tiče, njena želja se zna, ali ja sa Beograđanima nemam nikakav kontakt", izjavio je Trajković "Večernjim novostima".\nTrajković ima ugovor sa Vojvodinom još godinu i po dana, a Mojsov još godinu dana.\nŠto se tiče Supića on je imao verbalni sukob sa navijačima Vojvodine tokom meča u Subotici, ali nije saopšteno sa zvaničnog mesta da njegova suspenzija ima veze sa tim.\nNovosadski "Dnevnik" prenosi da je uprava odlučila da četvorici kažnjenih igrača dodeli posebnog trenera sa kojim će raditi odvojeno od prvog tima.\nVlaović je dodao da spisak ovime nije zaključen, što je bio odgovor na pitanje da li će i Almami Moreira biti kažnjen, kao što je bilo najavljivano. Dodao je i da ne želi da komentariše medijske informacije u vezi sa tim.\n"Svako eventualno kršenje discipline članovi UO će dodatno sankcionisati. Što se tiče pomenutih igrača, svi krediti su potrošeni i potezi koji su povučeni ujedno su i naša poruka da ne postoje ni umišljene, ni istinske zvezde koje mogu da se ponašaju mimo pravila kluba kakav je Vojvodina", rekao je Vlaović.\nOsim ove, doneta je i odluka o raskidanju ugovora sa kondicionim trenerom ekipe Zoranom Banićevićem.\n"Povod za tu odluku je bila njegova reakcija sa klupe tokom utakmice sa Spartakom (1:5). Možemo da razumemo njegovu frustriranost izazvanu događanjima na terenu, ali nikako i kršenje discipline. UO je doneo još niz odluka čije će primene zavisiti od toga da li će ekipa osvojiti treće mesto na kraju prvenstva", dodao je Vlaović.\nNavodno je Banićević aplaudirao priliokom trećeg gola Spartaka, kada je bilo 3:0 za Subotičane.\nOn je istakao i da je Ratko Butorović i dalje predsednik kluba.\n"Novinskim špekulacijama ne želimo da se bavimo", dodao je Vlaović.\nNovi šef stručnog štaba je Zlatibor Zagorčić, sa kojim je potpisan ugovor i on će voditi ekipu protiv Javora u sredu.


Sloboda izražavanja na internetu mora ima neke granice, kao što je ima i sloboda govora, rekli su učesnici današnjeg onlajn panela Sloboda izražavanja na internetu: Zajednički izazov za Srbiju i EU, koji je organizovao Centar za evropske politike (CEP).\nNa panelu su učestvovali Pol Anri Prese, šef za informisanje, komunikaciju i medije u Delegaciji EU u Srbiji, Pol Bučer, politički analitičar u briselskom Evropskom centru za javnu politiku (EPC), Viktor Marković, jedan od urednika portala njuz.net, Nevena Krivokapić Martinović, advokatica i koordinatorka za slobodu izražavanja i onlajn medije u SHARE fondaciji, kao i predstavnica mladih, Irina Radosavljević. Diskusiju je moderirala progamska menadžerka i viša istraživačica u CEP-u, Sena Marić.\nIrina Radosavljević je prenela zaključke sa konsultacija sa mladima koje je CEP održao dan pre održavanja događaja, i gde je okupio 20 mladih uzrasta od 16 do 24 godine iz cele Srbije. Najviše mladih smatra da bi najbolje rešenje za regulisanje govora na internetu bilo formiranje novog državnog i nezavisnog tela za elektronsko nasilje, a da bi u tu priču trebalo da bude uključen i REM, ali i da bi roditelji trebalo da se što više informišu na tu temu.\nUspostavljanje zakonskog okvira je nešto za šta se zalaže i SHARE fondacija. “LJudi svakako treba da budu informisaniji o ovim temama, naročito roditelji – većina roditelja nije ni svesna šta se dešava na društvenim mrežama.\nMedijska pismenost je nešto što bi trebalo da bude obavezna u školama, pa će kroz to i roditelji i profesori biti svesniji potencijalnih problema,” rekla je Krivokapić Martinović.\nOna je pomenula i da su vlasnici velikih platformi među najbogatijim ljudima na svetu, kao i da oni imaju ogromnu moć da utiču na dešavanja. “Jedan od dobrih načina na koji je EU regulativom pomogla običnom građaninu da se zaštiti je GDPR,” rekla je Krivokapić Martinović.\nOna je dodala da se SHARE zalaže za donošenje novog zakona o medijima, koji bi prepoznao i samim tim i uredio i platforme za društvene mreže, iako oni nisu mediji u tradicionalnom značenju te reči.\nViktor Marković, urednik vebsajta koji namerno pravi “lažne vesti” i satirom reaguje na prava dešavanja, napomenuo je kako su najčešće stariji ljudi “žrtve” lažnih vesti i da je neophodno da se više priča o tom problemu.\n“Mislim da je edukacija ovde najbitnija, i da regulacija od strane države ili međunarodne organizacije nije rešenje, mislim da bi onda stvari postale još gore. Problem je taj što ljudi koji nemaju iskustva su spremni da poveruju u sve, i neophodno ih je edukovati da provere izvor pre nego što u nešto poveruju i to podele dalje. Mi, na primer, ne verujemo ni u jednu vest ‘na prvu loptu’ i uvek dobro proverimo izvore, jer se nekoliko puta desilo da reagujemo satiričnom vesti na vest koja je zapravo bila lažna,” rekao je on\nNačin na koji ljudi komuniciraju na internetu je relativno nov način komunikacije, i još uvek nismo svesni svih negativnih strana, smatra Anri Prese.\n“Evropska unija se trudi da prepozna probleme i da smanji negativne prakse koje se viđaju onlajn – lažne vesti, kršenje prava privatnosti, zlostavljanje…,” kaže Prese.\nOn je napomenuo i kako ništa od ovih stvari nije novo – samo se promenilo okruženje u kome se to odvija, odnosno, više nije uživo. “I član 10 u Evropskoj deklaraciji o ljudskim pravima priča o ograničenjima sloboda, kada je, na primer, ugrožena bezbednost. Sloboda govora, dakle, već duže je ograničena, na neki način – sada samo to pokušavamo da primenimo i u drugom okruženju. EU ima odgovornost ne da kontroliše internet, već da zaštiti ljudska prava.”\nPol Bučer je rekao kako ne smemo da zaboravimo da društvene mreže imaju mnogo prednosti, i da postoji razlog zašto provodimo toliko puno vremena na njima.\n“Pitanje je kako uspostaviti granice – šta je samo humor, kao što je u Srbiji primer njuz.net, a šta je lažno navođenje ljudi.”\nOn je napomenuo da, i pored toga što je EU ohrabrivala platforme da budu odgovornije, to nije dalo dovoljno rezultata. “Dakle, potrebno je da se internet uredi okvirom u kome će biti jasne smernice šta se sme i šta se ne sme. Platfome bi bile obavezne da to potpišu taj dokument,” predlaže Bučer.\n“Zapadni Balkan i Srbija se nalaze u još ranjivijoj poziciji, jer je medijska pismenost niža nego u ostalim delovima Evrope, a i politička situacija je takva da, nažalost, pogoduje cvetanju fenomena lažnih vesti i širenja dezinformacija,” napomenuo je Bučer. “Međutim, na taj fenomen, nažalost, niko nije imun – a sada, tokom pandemije virusa korona, videli smo kako lažne vesti mogu i da ugroze javno zdravlje, a ne samo utiču na političke stavove,” kazao je on.\nMiščević: Razvijanjem medijske pismenosti gradimo otpornost na dezinformacije\nDruštvene mreže Medijska pismenost Sloboda izražavanja\n← Facebook uklonio rasističke postove o novoj američkoj potpredsjednici Kamali Harris\nKad povjerenje završi na respiratoru →


transakcija Arhive - Biznis i Finansije\nHome\tTags\tPosts tagged with "transakcija"\nby bifadmin 2. jula 2020.\nNepoznata osoba, ili organizacija, nedavno je obavila Bitkoin transakciju u okviru koje se pomerila velika suma novca, a svi zainteresovani mogli su da svedoče tom finansijskom događaju.\nU pitanju je suma od skoro milijardu američkih dolara, a transakciju su mogli da prate svi zainteresovani, uprkos tome što je identitet vlasnika sume ostao tajna. Eksperti su utvrdili da je digitalni novčanik u kojem se suma čuvala najveći od svih koji se ne dovode u vezu sa velikim kompanijama, te menjačnicama. To znači da bi mogao da pripada bogatom individualcu, ili investitoru koji je do sada ostao anoniman.\nNe postoje zakonske regulative po kojima bi neko bio dužan da objavi adrese digitalnih novčanika koji su u njegovom vlasništvu, tako da će ovakve akcije i ubuduće moći da se obavljaju pod velom anonimnosti.\nPretpostavlja se da je transakcija deo neke velike kupovine, što znači da bi individualac, morao da plati porez, a isto važi i ako iza transakcije stoji neka kompanija. U slučaju da je transakcija deo nekog nelegalnog poslovanja, Bitkoin igra svoju ulogu, budući da su ovakve razmene slobodne, te eliminišu regulatorna tela.\nOvo svakako nije prva transakcija ovog tipa, budući da se 2019. godine u okviru jednog drugog transfera baratalo istom sumom, a tu su i Ethereum transakcije u okviru kojih se premeštaju kriptovalute koje se mere u milionima dolara.\n2. jula 2020. 0 komentar\nOnlajn portali nisu dužni da otkriju tražene adrese svojih korisnika


O Radomiru Živaniću, sadašnjem vlasniku kompanije „Verano” u čijem je sastavu 25 firmi, malo se zna. – Do kupovine Robnih kuća „Beograd” važio je za uspešnog trgovca automobilima, a onda je uz pomoć grčkih partnera ušao u biznis s nekretninama. –Kupovina Beogradskog sajma s partnerima iz Italije\nRadomir Živanić na otvaranju robne kuće „Beograd” Foto Beta Tragali smo za ozbiljnom srpskom kompanijom i mislimo da smo je našli u firmi „Verano”.\nTako je pre neki dan predsednik Upravnog odbora sajma „Rimini” Lorenco Kanjoni pohvalio svog partnera u konzorcijumu za kupovinu Beogradskog sajma Radomira Živanića.\nPosle grčke Marfin banke s kojom je kupio Robne kuće „Beograd”, Živanić je ušao u u partnerstvo s „Riminijem” da bi kupio Beogradski sajam i tako navukao na sebe još veću pozornost javnosti.\nDo danas „Verano” je renovirao i otvorio „Beograđanku” i objekte Robnih kuća na Terazijama, u Zemunu i na Dušanovcu čije rafove uglavnom popunjava italijanski lanac robnih kuća „Koin“ i proizvođač „Oviese“. Najavljuje se i skoro otvaranje preostalih 28 objekata Robnih kuća u 24 grada Srbije. Uz sve to „Verano” je dobio i dve zgrade u Knez-Mihailovoj, mada su na njih polagali pravo stari vlasnici čijim precima je ta imovina nacionalizovana i prepuštena na korišćenje RK „Beograd”.\nSve one zajedno zauzimaju oko 240.000 kvadrata.\nNešto sporiji Živanić je bio u renoviranju još jedne propale robne kuće iz zlatne ere potrošačkog socijalizma, nekadašnje „Beteksove” zgrade na Banovom brdu. Da su je preuzeli nakon što je bila, kako se pretpostavljalo, u rukama Mišković i Miodraga Kostića, javnost je saznala prošle godine, ali u „Veranu” nisu bili voljni da otkriju koliko su je platili i koje je veličine. Otvaranje je bilo najavljeno za sredinu ove godine, ali radovi još nisu počeli.\nSutra: Novi šoping molovi\nVlasnik „Verana” izgubljen u elektronskoj pošti\nČim se u javnosti pročulo da je „Verano” zajedno sa italijanskim „Riminijem” zainteresovan za kupovinu Beogradskog sajma, redakcija „Politike” zatražila je intervju od Radomira Živanića.\nJoš 16. juna u marketingu „Verana” dobili smo potvrdan odgovor, ali i zahtev da pitanja pošaljemo elektronskom poštom pa će vlasnik kompanije, iako nerado razgovara sa novinarima – odgovoriti.\nInteresovalo nas je kakve namere ovaj biznismen ima kada je reč o ekskluzivnoj lokaciji na kojoj se trenutno nalaze sajamske kupole i kako je došlo do saradnje sa italijanskim „Riminijem”, odnosno ko je koga našao kao partnera, ali i iz kojih će izvora kupovina biti finansirana. Zanimalo nas je i da li se kupovina Robnih kuća „Beograd” isplatila i kakva je trenutna uloga grčko-britanskog fonda Marfin investment grupa? Interesovao nas je i komentar gospodina Živanića na izjavu Aleksandra Vujičića, direktora Uprave za sprečavanje pranja novca, da se u Srbiji novac najčešće „opere” ulaganjem u nekretnine, velike trgovinske lance, kockarnice i poslove preko ofšor kompanija.\nNa ova i mnoga druga pitanja odgovore smo dobili posle osam dana. Ali je umesto Živanića, na naše iznenađenje, na pitanja odgovorio Krsto Sandić, potpredsednik „Verana” i direktor Robnih kuća „Beograd”. Uz obrazloženje da je unutar kompanije došlo do rupe u komunikaciji i da je tako, bez obrazloženja i prethodne najave Krsto Sandić „zalutao” u redakcijskoj elektronskoj pošti. Iz Kompanije „Verano” su se izvinili i priznali grešku, ali obećani intervju nismo dobili.\nKriza pogađa i privatizovane firme\nEkonomska kriza utiče na sve privatizovane firme u Srbiji i to predstavlja veliki problem vlasnicima u ispunjavanju ugovornih obaveza, kaže Vladislav Cvetković\nVršilac dužnosti direktora Agencije za privatizaciju naveo je da "Agencija pokazuje određeni stepen tolerancije u smislu nešto dužih rokova za ispunjenje pojedinih obaveza kupaca onda kada je evidentno da kupac ispunjava ostale obaveze iz kupoprodajnog ugovora".\n"Ipak suština se ne menja - ugovorne obaveze se moraju poštovati", rekao je Cvetković.\nOn je, povodom sve učestalijih štrajkova radnika u privatizovanim firmama, podsetio da Agencija nakon privatizacije vrši kontrolu ispunjenja ugovornih obaveza, i da je, ukoliko je preduzeće prodato na javnoj aukciji, period kontrole dve godine nakon prodaje, a da je, ukoliko je preduzeće prodato javnim tenderom, period kontrole je pet godina.\n"Moguće je ugovorom definisati i duže rokove, ali se to radi samo u specifičnim slučajevima", kazao je Cvetković, i dodao da se tokom nadzora kontrolišu kontinuitet delatnosti, investicioni program, socijalni program, plaćanje rata, raspolaganje imovinom.\n"Ako tokom redovnih i vanrednih kontrola uočimo određene nepravilnosti, dužni smo da u skladu sa zakonom odobrimo jedan ili više naknadnih rokova da kupac ispuni obaveze. Ako ni nakon opomene i ostavljenih naknadnih rokova kupac ne ispuni ugovorom preuzete obaveze, agencija raskida ugovor, kapital preduzeća postaje akcijski i prenosi se Akcijskom fondu", objasnio je Cvetković.\nOn je naglasio da je agencija do sada raskinula skoro 450 kupoprodajnih ugovora, što svedoči o tome da se kontrola sprovodi zaista temeljno i da se nikom "ne gleda kroz prste".\nNakon isteka kontrolnog perioda, prestaje nadležnost Agencije za privatizaciju, a ukoliko tada dodje do odredjenih nepravilnosti u radu nadležni su Ministarstvo za rad i socijalnu politiku, Inspekcija rada i MUP, u zavisnosti od konkretnog slučaja, objasnio je Cvetković.\nOn priznaje da je primećeno da kupci privatizovanih preduzeća često ispunjavaju svoje obaveze samo u periodu dok ih kontroliše Agencija za privatizaciju.\n"Nakon isteka naše kontrole, prestaju da isplaćuju plate, prekidaju proizvodnju... Istekom rokova iz kupoprodajnog ugovora, agenciji praktično postaju vezane ruke za dalja postupanja, ali bi u svim takvim slučajevima trebalo da reaguju drugi nadležni organi", ukazuje Cvetković.\nOn napominje, da u privatizaciji problemi ne mogu jednostrano da se posmatraju jer je čest slučaj i da kupci nailaze na neočekivane stvari.\n"Najčešća su svakako skrivena dugovanja, sudski postupci i izvršna rešenja, nerešena imovinska pitanja, neuknjiženi objekti, nerealno povećanje plata neposredno pred privatizaciju, skrivene prodaje imovine i davanje u dugoročne zakupe bez saglasnosti agencije. Sve to može u velikoj meri otežati rad novom vlasniku", zaključio je Cvetković.\nKredit privredi - samo ako mora\nU periodu visokog rizika, banke često radije ulažu u državne papire ili "drže pare", pa i po cenu gubitka, nego što daju kredite privredi i rizikuju da im se ne vrate, kažu stručnjaci\nKako naterati banke da kreditiraju privredu, jedno je od najvažnijih pitanja izlaska iz krize, rešavanja problema nelikvidnosti i zaustavljanja privrednog pada, mnogo puta do sada isticali su ministri i guverner NBS. Kako bi se banke umilostivile da finansiraju privredu, država je subvencionisala kamate za kredite za likvidnost i za to je u startu izdvojeno osam milijardi dinara, što je podstaklo banke da odobre zajmova u vrednosti od oko 450 miliona evra.\nSve bi to bilo sjajno da u isto vreme, država koja jednom rukom pomaže privredi da dođe do kredita, nije njen najveći konkurent u borbi za novac tih istih banaka, jer se država od početka godine do sada, putem tromesečnih trezorskih zapisa, zadužila u neto iznosu od oko 60 milijardi dinara, dok je NBS od početka godine prodala dvonedeljne blagajničke zapise u vrednosti od 1.072 milijarde dinara, a trenutno repo-stok iznosi 105,3 milijarde dinara.\nOd početka godine do kraja maja, prema podacima Udruženja banaka, banke su pozajmile privatnom sektoru, odnosno privredi i stanovništvu svega 44,5 milijardi dinara. U isto vreme, i bankari otvoreno priznaju da im je milije da "štekuju" pare kod Narodne banke nego da se izlažu riziku da im se kredit ne vrati. Ni kamata koju dobijaju nije zanemarljiva, trenutno je 13 odsto, ali prosečna ponderisana od početka godine iznosi 15,4 odsto. Uz to, devizni kurs je stabilan, pa nema ni straha da će ulog biti obezvređen.\nAleksandar Stevanović, saradnik Centra za slobodno tržište ističe da banke imaju dovoljno kapitala, ali nemaju kome da ga plasiraju u privredi, dok s druge strane imaju sigurnog klijenta sa dobrim prinosom - državu.\n- Banke u državi imaju jednog klijenta kome daju novac sa visokom kamatom bez rizika i trenutno nemaju straha od promene deviznog kursa. S druge strane, ni preduzeća se ne zaleću da uzimaju kredite pod uslovima kakve im nude banke. Ako bi se država povukla iz tog posla, bojim se da bi samo manje kapitala bilo plasirano od strane banaka. Lakšem zaduživanju privrede mnogo bi više doprinelo stvaranje sigurnijeg ekonomskog okruženja i manjeg rizika, ali od toga nema ništa dok ne prođe kriza - ocenjuje on.\nMeđutim, postoji i rizik da ukoliko se suviše smanji bazna kamata Narodne banke, a u nedostatku dobrih projekata koji bi se mogli kreditirati, da banke dinare iz repo-stoka iznesu na devizno tržište i kupe evre. To bi značajno oborilo dinar, a moguće je i da bi se banke u evrima razdužile kod matica.\n- Taj rizik postoji, ništa nije sigurno u ekonomiji, ali rizik se mora prihvatiti. Ako bi do toga i došlo, NBS bi mogla opet da poveća kamatnu stopu. Međutim, rizično je i kada pada privredna aktivnost - kaže ekonomista Milojko Arsić.\nPenzije "pojedoše" pare od PDV-a\nDa će država morati sve više da se zadužuje ne bi li finansirala budžetski deficit smatra i Miroslav Zdravković, autor internet sajta "Ekonomija. org" i saradnik Ekonomskog instituta, ali prema njegovim rečima "zaduživanje radi održavanja postojećeg nivoa budžetske potrošnje bi imalo smisla ukoliko bi u sledećoj godini očekivali rast ekonomije i poreskih prihoda kojima bi se sada uzeti krediti vraćali. Ali, rasta ekonomije neće biti".\nPrema njegovoj analizi ove godine bi, u optimističkom slučaju, posle transfera PIO fondu od 213 milijardi dinara, od prihoda od PDV-a, u budžetu ostalo svega 62 milijarde dinara, dok je prošle godine ta razlika iznosila 167 milijardi dinara. Međutim, i to će biti otežano jer dodatni pad uvoza i domaće proizvodnje dodatno će smanjiti i naplatu PDV. A eventualno povećavanje PDV će dodatno pogoršati likvidnost, još više obarajući nivo ekonomske aktivnosti i još više smanjujući naplatu najizdašnijeg javnog prihoda.\n- Pad likvidnosti i nivoa ekonomske aktivnosti, uz rast poreza na zarade, dodatno će ubrzati otpuštanja zaposlenih i smanjiti doprinose za penzije, dodatno smanjujući udeo doprinosa u fondu isplaćenih penzija - smatra Zdravković, i ističe da će tako budžet imati dvostruki udar: manje prihode od PDV-a i manje doprinose zaposlenih.


Prvi kruzeri u pristaništu kod Ramske tvrđave iduće sezone\nTanjug 29. aprila 2021. 15:13\nBEOGRAD – Agencija za upravljanje lukama u narednom periodu investiraće u gradnju međunarodnog putničkog pristaništa kod Ramske tvrđave, a razmotriće se i izgradnja marine u Velikom Gradištu, kaže direktor Agencije Vuk Perović.\nKako je saopštila Agencija, Perović je posetio Veliko Gradište i sa predsednikom opštine Draganom Milićem obišao lokaciju na kojoj je planirana izgradnja međunarodnog putničkog pristaništa.\nSaglasili su se da će taj infrastrukturni projekat uvrstiti Veliko Gradište među atraktivne destinacije za kruzing.\nPerović je rekao da su izdvojena sredstva u ovoj godini za izgradnju sistema veze plutajućeg objekta i obale koji će, kaže, omogućiti bezbedno pristajanje brodova u pristaništu kod Ramske tvrđave, s obzirom na specifičnu konfiguraciju terena.\nNaredni korak je, dodaje, izbor lučkog operatera, kako bi pristanište bilo spremno za doček prvih kruzera u idućoj nautičkoj sezoni. „Na taj način, približićemo tvrđavu Ram turistima iz celog sveta i upotpuniti ponudu Donjeg Podunavlja“, kaže Perović.\nNaveo je da se pratećim akcionim planom Vlade Srbije za razvoj vodnog saobraćaja nastoji da se u potpunosti iskoriste brojne mogućnosti Dunava za dalje pospešivanje međunarodnog i domaćeg rečnog putničkog saobraćaja.\nAgencija radi na Studiji kojom će biti definisana mreža marina na Dunavu i Savi, a na sastanku je jedna od tema bila i razmatranje marine u Velikom Gradištu jer, kako je rečeno, Srebrno jezero predstavlja perspektivnu mikrolokaciju za buduću marinu.\nPredsednik opštine Dragan Milić kaže da će otvaranje međunarodnog pristaništa u Ramu unaprediti turizam i domaću radinost ovog kraja.\n„Ponosni smo na činjenicu da ćemo biti u prilici da turistima prikažemo obnovljenu Ramsku tvrđavu, koja je važan kulturno-istorijski objekat, ali i druge znamenitosti, poput Srebrnog jezera“, zaključio je Milić.


Počele pripreme predškolaca za Dečji karneval "Beograd u srcu" - Dan u Beogradu\nNaslovna » Porodica » Deca » Počele pripreme predškolaca za Dečji karneval „Beograd u srcu“\nNeko drugi 13. maj 2012. Deca Postavite komentar\nVaspitačice i deca u beogradskim vrtićima uveliko se pripremaju za Dečji karneval „Beograd u srcu“, koji će 2. juna, po drugi put, biti održan na Kalemegdanu. Na centralnoj završnoj svečanosti učestvovaće predškolci iz svih 17 predškolskih ustanova, koji će se uz muziku i ples oprostiti od svojih vrtića.\n– Karneval, pod pokroviteljstvom grada Beograda, obnovljen je prošle godine i predstavlja najbolji način da se vaspitači rastanu od dece o kojima su brinuli prethodnih godina, a koji će od septembra sesti u školske klupe. Brojni prolećni karnevali i priredbe, koji se uveliko organizuju u vrtićima širom grada, ujedno su i uvertira za centralnu završnu svečanost na Kalemegdanu, ali i prilika da vaspitači još jednom iskažu svu svoju kreativnosti i dosadašnji rad – istakla je Ljiljana Jovčić, gradska sekretarka za dečju zaštitu i pozvala roditelje, bake i deke da dovedu svoju decu na centralnu priredbu.\nOdržavanjem prolećnih karnevala u vrtićima „Lavić“ i „Žubor „, sezona proslava i maskenbala već je počela na Zvezdari. Po rečima Snežane Petrović, direktorke ove predškolske ustanove, karnevali predstavljaju dobru priliku za jačanje saradnje vaspitača, dece i njihovih roditelja, koji zajedno učestvuju u izradi kostima za decu.\n– Zbog sve bržeg načina života, roditelji često nemaju vremena da na kreativan i zabavan način provode vreme sa svojom decom, a radionice u vrtićima su idealna prilika da podstaknu kreativne potencijale i dece i roditelja. Takođe, u svim našim vrtićima u toku su pripreme za našu tradicionalnu manifestaciju „Igromatura“ u Zvezdanom gaju, kada će oko 1.500 dece iz svih naših vrtića, zajedno sa roditeljima i vaspitačima obeležiti kraj svog predškolskog druženja – najavila je Snežana Petrović.\nTridesetoro mališana iz vrtića „Anđelak“ na Savskom vencu izvešće 2. juna na Kalemegdanu tradicionalni grčki ples sirtaki, dok će 20 dece iz vračarskog vrtića „Lepa Vitas“ tom prilikom učestvovati u igri dečji čoček, kazala je Emilija Đurđević, direktorka PU „Vračar“.\nTakođe, osim ispraćaja predškolaca, u toku su i pripreme za Dečje sportske igre koje će 23. maja biti održane u Hajd parku. (Beoinfo)\nTagovideca dub kalemegdan karneval\nPrethodni Muzički program Mikser festivala 2012\nSledeći Šesti „Dani Sarajeva“ u Beogradu


Migranti u kampu u Velikoj Kladuši\nMigranti politički važni, ali ih niko neće\n"Ima migranata koji hodaju s potvrdama koji su već prijavljeni kod Službe sa strancima i koji imaju rok od mjesec dana da se kreću po teritoriji BiH i u tom roku podnesu zahtjev za azilom u Sarajevu. Međutim, od svih njih koliko je registrovano manje od deset posto je podnijelo zvanično zahtjev za azil. Mi, kad takva lica nađemo, sprovodimo ih po njihovim željama. Oni, uglavnom, sada idu na područje Unsko-sanskog kantona zbog blizine granice s Hrvatskom da dalje mogu u Evropsku uniju", naveo je ministar Ćulum.\nČelnici Unsko-Sanskog kantona: Ne možemo više sami oko migranata\nRS, kako to vidi bosanskohercegovački ministar sigurnosti Dragan Mektić, balansira između toga da pomaže, ali i krijumčari migrante, jer "ne vidi način na koji bi se oni legalno, a organizovano s jednog entiteta prebacivali u drugi".\n"Kažu – pomoći ćemo pri protoku migranata kroz RS. Bojim se da ne dođu u situaciju da će početi u vozila, u autobuse s jedne na drugu stranu. Ako ima tu lica kojima nije regulisan status ovdje to je klasično krijumčarenje", riječi su Mektića.\n"Kako je moguće da svako prevozi te migrante da niko nikoga nije zaustavio i to kvalifikovao kao krijumčarenje. Ne možete vi staviti u svoj kombi deset ljudi, vozite ih iz Bijeljine u Unsko-sanski kanton i niko vas ne zaustavi", istakao je Mektić.\nBiH dobila novac za smještaj migranata i izbjeglica\n"On ovdje kad podnese zahtjev za azil zvanično u Sarajevu on nakon tri godine dobije državljanstvo BiH. Jedan od zaključaka koordinacionog tijela je da se zakonski propisi u tom dijelu promijene da ne može stranac u tako kratkom vremenu dibiti državljanstvo BiH jer znamo šta bi to značilo u većem broju ljudi", pojasnio je Ćulum.\n"Da se svaka pojava migranata prijavi nadležnim institucijama, da se oni sa stanovišta eventualnih podataka transportuju sa teritorije RS-a prema tamo gdje idu u taj Bihaćki kanton ili Sarajevo. Njihov cilj nije RS, a oni koji misle da će se nastaniti u RS-u zato što će Mektić ili neki drugi reći da će se ovdje praviti sabirni centar. To se sigurno neće desiti", rekao je Dodik.


Vesti online / Sport / Rukomet / RSS: Očekujemo kaznu u narednim danima\n- RSS poštuje u potpunosti da se otkaže turnir koji je ovog vikenda trebalo da se održi u Kovilovu. Evropska rukometna federacija zahtevala je od Saveza da se u subotu do 11 sati izjasni o sudbini turnira, a RSS je obavestio da ga neće biti, odnosno da se otkazuje - piše u saopštenju na sajtu RSS.\nRukometni savez Srbije je otkrio i da su svi koji su trebali da budu učesnici turnira napustili Sportski centar Kovilovo.\n- S obzirom da je naša juniorska reprezentacija već diskvalifikovana sa turnira, EHF će odlučiti kada, gde i u kojoj formi će on biti održan.\n- Arbitražni sud EHF pokrenuće u narednih nekoliko dana proces u vezi sa otkazivanjem turnira. Odluka o eventualnoj kazni biće doneta u narednih nekoliko nedelja o čemu će javnost biti blagovremeno obaveštena", zaključuju iz RSS.\n* EHF brzo reagovao: Srbija izbačena!


Obradović: EPS od 1. jula akcionarsko društvo – NovostiDana.rs\nBEOGRAD – Direktor Elektroprivrede Srbije (EPS) Aleksandar Obradović najavio je danas da će to javno preduzeće do 1. jula postati akcionarsko društvo, kako bi građanima pokazala da je kompanija koja posluje po tržišnim uslovima.\nOn je, u kompanijskom časopisu „EPS Energija“ rekao da je obaveza, koja je preduzeta pred MMF-om da EPS do 1. jula postane akcionarsko društvo i da čin prelaska iz javnog preduzeća u akcionarsko društvo treba da pokaže da više ne postoji prostor da se oslanja na državu.\n„Jedina merila našeg uspeha biće profit i efikasnost“, poručio je Obradović.\nEPS se, prema njegovim rečima, pokazao kao javno preduzeće koje je najdalje otišlo u reformama i prvo prešlo sa reči na dela.\nObradović je kazao da EPS ima podršku vlade, Ministarstva rudardstva i energetike, kao i ostalih ministarstava da do 1. jula završi posao prelaska u akcionarsko društvo.\nEPS će prelaskom u akcionarsko društvo činiti dva pravna subjekta.\n„Očekujemo se sprovede i Briselski sporazum i da ćemo osnovati kompanije Elektro Sever i EPS Trgovinu na Kosovu i Metohiji. To je dodatna prilika za rast i bićemo u mnogo boljoj situaciji da snabdevamo električnom energijom i one kompanije na teritoriji Kosova i Metohije kojima do sada nismo imali pristup“, podvukao je on.\n„Pad cena na svetskom tržištu je jedan od velikih izazova, a dodatni, svetski izazov je stav da budućnost nije u fosilnim izvorima energije. EPS više od 70 odsto elektručne energije proizvodi i lignita i naš strateški izazov je da obezbedimo sigurnost rudarskog i termo sektora, a istovremeno i da budemo aktivniji oblasti obnovljivih izvora energije i novih poslovnih modela“, istakao je Obradović.\nPrema njegovim rečima‚, neophodno je da pored prodaje elektručne energije EPS osmisli i druge izvore prihoda kroz ponudu paketa različitih usluga, što se sigurno neće rešiti ove odine, ali mora o tome da se ozbiljno razmišlja.\nPredstoji, kako dodaje, rešavanje problema dugovanja za električnu energiju strateških preduzeća u restruktuiranju, a vlada bi to trebalo da reši do kraja maja.\nEPS je od 2013. godine na tržištu, podsetio je i dodao da su svi segmenti otvoreni za konkurenciju, a gde god je bilo interesa, „konkurenti su ušli“.\nEPS i pored žestoke konkurencije uspešno drži dominantnu poziciju, podsetio je on dodajući da je, kada je otvoreno tržište Srbije cena električne energije bila oko 54 evra po megavat satu, a cena po kojoj se sada prodaje je oko 40 evra.\nTo je pad cene od oko 25 odsto, a na berzi u Lajpcigu već sada je 27 evra za megavat sat, prenosi Obradović dodajući da je zato cilj da se što više uštedi i bude efinasniji u očuvanju rudarskog i termo sektora.\nGovoreći o najvažnijim planovima za 2016. godinu, Obradović je kazao da, pored nastavka reorganizacije, EPS planira još veće prisustvo kako na berzi u Mađarskoj, tako i na otalim berzama električne energije u EU.\n„Očekujemo otvranje berze u Srbiji, na kojoj ćemo biti aktivni“, rekao je on dodajući da očekuje uskoro i pripremne radove za početak gradnje trećeg bloka termoelektrane „Kostolac B“, kao i da sledi nastavak „zelenog kredita“ u Kolubari, kao i projekti revitalizacije malih hidroelektrana.


Kod proizvoda - SKU:\t02-010201\nUređaj je napravljen od visokokvlaitetnog materijala koji je otporan na habanje. Ovaj trenažer je zaista praktičan i toliko je mali da staje u džep pa ga možete nositi svuda sa sobom. Osim funkcije vežbanja, ovo malo pomagalo vam može pomoći i da se rešite stresa.\nMSD Digi Extend je izuzetno kvalitetan uređaj pogodan za jačanje mišića šake i pokretljivosti zglobova, koji svoju široku primenu nalazi svuda. Koriste ga rekreativci, profesionalni sportisti, kao i muzičari kojima je pokretljivost prstiju i zglobova izuzetno bitna.\nPrincip rada ovog malog, ali neprevaziđenog uređaja se zasniva na principu otopora koji se stvara tokom pokretanja prstiju kada su umetnuti između tankih guma. Na ovaj način se vežbaju prsti, ali se radi i na jačanju mišića stabilizatora šake, zglobova i laktova.


Vlada VEĆ 3 GODINE ne polaže račune o tome kako troši NAŠ NOVAC! – Gerila\nGerila > Politika > Vlada VEĆ 3 GODINE ne polaže račune o tome kako troši NAŠ NOVAC!\nVlada VEĆ 3 GODINE ne polaže račune o tome kako troši NAŠ NOVAC!\nobjavljeno na Dec. 05, 2018 u 4:54 pm\nDokument na osnovu kojeg bi se tačno znalo koliko je i na šta svako ministarstvo u prethodnoj godini trošilo novac svih građana nedostupan je javnosti već tri godine jer Vlada Srbije uporno ignoriše zakonsku obavezu da završni račun o budžetu usvoji. Na ovaj način, ukinut je još jedan mehanizam kontrole trošenja novca iz državne kase, a građanima poručeno da nemaju pravo na informaciju o tome na koji način je vlast, u njihovo ime, raspolagala njihovim novcem.\nDok u parlamentu trenutno traje rasprava o jednom od najvažnijih zakona jedne države -Predlogu zakona o budžetu za sledeću godinu, odgovora na pitanje kako se budžetom raspolagalo prethodne godine nema. A nema ga jer, iako je po zakonu i Ustavu dužna, Vlada predlog završnog računa budžetom već tri godine nije usvojila i dostavila Skupštini Srbije.\nPROČITAJTE JOŠ: NEMA DALJE: “MOJ PREDSEDNIK” JE TEMA NA PISMENOM ZADATKU U ŠESTOM RAZREDU!\nOvo znači da zakon ne krši samo Skupština koja zakonu o završnom računu nije usvojila od 2002. već ga već tri godine krši i Vlada Srbije. Naime, čak iako se o završnom računu nije izjašnjavala skupština, on je nakon što ga usvoji vlada postajao javni dokument u koji svi imaju mogu da imaju uvid.\nNa ovu činjenicu podsetio je nedavno i predsednik Fiskalnog saveta Srbije Pavle Petrović.\nKako je naveo, zakonska obaveza usvajanja Zakona o završnom računu nije se poštovala od 2002. godine, ali je taj dokument bar bio dostavljan Skupštini Srbije sve do 2014. godine.\n„Na taj način je taj dokument bio javan, odnosno dostupan javnosti. Od 2015. se prekinulo sa tom praksom, i od tada ne znamo kako je svako Ministarstvo pojedinačno potrošilo novac“, rekao je Petrović.\nOsim toga, kako je dodao, javni uvid u dokument o izvršenju budžeta je još važniji imajući u vidu da se od 2016. godine fond za tekuće budžetske rezerve povećao čak četiri puta. Reč je o sredstvima koja Vlada može da raspoređuje mimo usvojenog budžeta.\n„To će i u 2019. biti oko 50 milijardi dinara i taj novac će se iz tekućih budžetskih rezervi raspoređivati bez rebalansa budžeta. Od kada nema rebalansa, a novac se dodeljuje iz budžetskih rezervi, mi ne znamo koliko je ko stvarno potrošio. Time je dodatno umanjenja transparentnost trošenja budžetskih sredstava“, upozorio je predsednik Fiskalnog saveta.\nDa Vlada 2015. i 2016. poslanicima nije dostavljala završni račun budžeta, što praktično znači da ga nije ni usvajala, potvrdili su i šefovi poslaničkih grupa Srpske napredne stranke i Demokratske stranke za Insajder sredinom ove godine.\nPROČITAJTE JOŠ: IZA NELEGALNOG OBJETKA NA PANČIĆEVOM VRHU STOJI SNS-OV BATINAŠ ZELJA?!\nŠef SNS-a Aleksandar Martinović rekao je da je ubeđen da će se završni račun za 2017. godinu pronaći pred poslanicima, a na pitanje zašto on, kao šef najbrojnije poslaničke grupe nije zatražio da se na dnevni red stavi završni račun budžeta Republike Srbije rekao „A šta ste Vi, BIA, OZNA, UDBA?“,\nVeć je kraj 2018, a završni račun za prethodnu godinu, uprkos uveravanju Martinovića, nije se našao ni pred poslanicima, ministrima, pa ni građanima. Kako je ovo moguće i šta će učiniti da vlast javnosti predoči kako je koristila budžetski novac jedno je od pitanja na koje, od Martinovića, nismo dobili odgovor jer se nije javljao na pozive novinara redakcije Insajder.\nBudžetske rezerve se koriste bez jasnih kriterijuma i netransparentno\nOsim polaganja računa o tome kako je koje ministarstvo trošilo novac svih građana u prethodnoj godini završni račun mogao bi da pruži informacije i o tome na koji način je Vlada raspolagala budžetskom rezervom jer po zakonu uz završni račun obaveza je i da se dostavi izveštaj o korišćenju sredstava budžetske rezerve. Upravo budžetske rezerve predstavljaju još jedan vid korišćenja novca svih građana bez kontrole, o čemu je Insajder u nekoliko navrata pisao.\nKako smo objavili, budžetske rezerve već godinama predstavljaju svojevrsan izvor sredstava koja se dele za različite namene lokalnim samoupravama uprkos činjenici da svi gradovi i opštine dobijaju sredstva koja su im opredeljena godišnjim budžetom.\nNikada građanima nije objašnjeno ni po kojim kriterijumima, niti za koje namene se ovaj novac iz centralnog budžeta stavlja na raspolaganje lokalnim samoupravama, što otvara prostor za brojne zloupotrebe.\nRazlog je, kako već duže vreme upozorava Fiskalni savet, to što novac dobijen iz tekuće budžetske rezerve lokalne samouprave mogu da troše bez saglasnosti gradske skupštine i informisanja javnosti.\nTako je Fiskalni savet pronašao da su pojedine lokalne samouprave novac dobijen preko rezerve davale lokalnim sportskim klubovima ili su se čak plaćali sumnjivi tenderi izgradnje sportskih hala i bazena.\nUprkos upozorenjima Fiskalnog saveta, međutim, Vlada Srbije nikada nije prestala sa ovom praksom, a na nedavno Pitanje dana redakcije Insajder Zašto Vlada Srbije nastavlja sa praksom dodeljivanja sredstava iz budžetskih rezervi lokalnim samoupravama bez jasnih kriterijuma i netransparentno odgovor nikada nije stigao.\nPROČITAJTE JOŠ: VELIKI PROTEST U SUBOTU (18H) NA STUDENTSKOM TRGU!\nTagoviana brnabićbudžetbudžet srbijefiskalni savetnaprednjacisiniša malisnssrpska napredna strankatrošenje novcavlada srbije\nMilan Radoičić bio optužen za kidnapovanje, ali je SVEDOK POSLEDNJEG DANA SUĐENJA promenio iskaz!\nNovi, POTPUNO SULUDI NAMET: Neke LEKARSKE PREGLEDE moraćemo da plaćamo po DVOSTRUKOJ TARIFI?!


Korona virus: Može li nedeljno testiranje pljuvačke da okonča pandemiju : Južne vesti\n07:13, 22. 7. 2020.\n„Bris deluje prilično invazivno, naročito ako se ne osećate dobro", kaže Džejn. „Test pljuvačke je mnogo lakši."\n„Mi mislim da je pljuvačka veoma važna tečnost za testiranje", kaže Kit Godfri sa Univerziteta u Sauthemptonu, koji pomaže pri koordinisanju ovog probnog perioda.\n„Pljuvačne žlezde su prvo mesto u telu koje zarazi virus. Čini se da ljudi postanu pozitivni u pljuvački pre nego u ostatku njihovih disajnih kanala."\n„Ukoliko želimo da otkrijemo ljude u ranim stadijumima zaraze, ovo bi mogao da bude pravi način."\n„Veoma smo uzbuđeni", kaže profesor Ijan Braun, šef virologije. „Došli smo do velikih pomaka u proteklih nekoliko nedelja, u pogledu premošćavanja tehničkih izazova za korišćenje testa pljuvačke."\n„Ukoliko želimo da ponovo otvorimo društvo i ekonomiju, ovo bi mogao da bude način da se motri na prisustvo virusa u zajednicama i da se epidemija otkrije u začetku, pre nego što dođe do potrebe za izolacijom", kaže profesor Godfri.\nOni tvrde da bi epidemija Kovida-19 mogla da se „završi i da se vrati normalan život" ukoliko se sprovede masovni nadzor. To bi značilo ogromno povećanje masovnog testiranja. Vlada kaže da trenutno može da vrši 300.000 testiranja dnevno, ali to bi moralo da se poveća na 10 miliona dnevno.\n„Bilo bi sjajno, mogli bismo da završimo s pandemijom jednom za svagda", kaže Sem koji ima 19 godina. „To bi ljudima promenilo živote."


''Arhiviranje sadašnjosti'' u Galeriji - Ozonpress :: internet portal\nTag: arhiviranje, galerija, izložba\nu Umetničkoj galeriji „Nadežda Petrović“ u Čačku u okviru izložbe AKVIZICIJE II 2014 – 2017, u četvrtak, 10. januara u 17 časova, biće održan razgovor o radu Irene Kelečević „Arhiviranje sadašnjosti“, sa kojim je umetnica zastupljena na tekućoj izložbi, a koji je otkupljen po Konkursu Ministarstva kulture i informisanja RS 2015. godine.\n– Projekat Senke prošlosti koji je predstavljen na 24. Memorijalu Nadežde Petrović 2007. godine, u fokusu ima Spomenik četiri vere koji je podignut 1934. godinu u Čačku. Istraživanje istorijskih okolnosti, kao i izvedeni rad predstavljaju omaž ženama tog vremena koje su bile organizovane kroz razna udruženja sa ciljem pomaganja građanima i društvu uopšte po raznim osnovama. Nadežda Petrović je takođe bila veoma aktivna i jedan od osnivača. Na njihovu inicijativu je i podignut spomenik, gde su sahranjeni poginuli vojnici različitih zaraćenih strana i nacionalnosti u Balkanskim i Prvom Svetskom ratu. Jedinstvenost ovog spomenika je što na sebi ima obeležja četiri veroispovesti što je naročito smetalo okupatoru u Drugom Svetskom ratu, kada su i skinuti jevrejska zvezda i islamski polumesec. Nažalost, nakon rata Spomenik je samo ograđen i postao nedostupan, a u narednih 66 godina nije postojala niti želja niti volja da se spomenik obnovi i vrate skinuti simboli. Umetničkom intervencijom 2007. godine, prevashodnim zalaganjem UG Nadežda Petrović i učešćem grada Čačka, samom spomeniku su ponovo vraćena skinuta i izbledela obeležja tokom vremena, i samim tim skrenuta pažnja na parcijalno tretiranje istorije i trenutke namernog zaboravljanja. Projekat Arhiviranje sadašnjosti koji se nastavlja 2015. godine, planiran je da bude izveden u formi autentičnih fotografija sa arhivskim formularima, koje beleže novi život spomenika koji je prethodnom umetničkom intervencijom ne samo vraćen u prvobitno stanje već, što je još bitnije, postao vidljiv, dostupan i uključen u svakodnevni život i aktivnosti ne samo lokalne zajednice već i međunarodno, ponovo povezujući različite narode, konfesije i sadržaje – Irena Kelečević


Nova pobeda "Orlića" - Na redu su kvalifikacije za EURO! - Sportske.net\nNova pobeda "Orlića" - Na redu su kvalifikacije za EURO!\nKadetska reprezentacija Srbije koju sa klupe predvodi bivši fudbaler Partizana Ilija Stolica rešila je u svoju korist i poslednji kontrolni meč pred start kvalifikacija za Evropsko prvenstvo u Hrvatskoj.\nKrkićeva želja da igra za Srbiju nije bila sporna?Oglasila se FIFA, ovo je odluka oko Bojana Krkića!O Krkiću svi ćute, progovorio "Mister"!Krkiću se OPET uzalud nadamo?"Orlići" silni na debiju Dekijevog naslednika!\nPočetak kvalifikacija za Evropsko prvenstvo u Hrvatskoj kadetska reprezentacija dočekuje potpuno spremna, ako je suditi na osnovu dve poslednje provere koje su obavljene u Sportskom centru FSS u Staroj Pazovi.\nDrugi put za tri dana Srbija je savladala odabranu selekciju Belorusije, s tim što u četvrtak nije ponovljena goleada iz prvog susreta već su "Orlići" slavili rezultatom 1:0 (0:0) zahvaljujući pogotku Dimitrija Kamenovića.\nSRBIJA: Gordić (od 41' Milojević), Ilić (od 73' Simonović) , Marković, Kamenović (od 63' Šehović), Nešković (od 57' Kokir), Gavrić (od 41' Stanković), Đerlek (od 63' Bosić), Babić (od 41' Stuparević), Jeličić (od 73' Gačić), Vidosavljević (od 57' Pavlović), Radovanović (od 57' Janković);\nKadetsku selekciju reprezentacije Srbije za mesec dana očekuje učešće na turniru u Italiji gde će dve prvoplasirane ekipe u grupi obezbediti mesto u Elitnoj rundi kvalifikacija za Evropsko prvenstvo.\nSvoj prvi meč na preliminarnom kvalifikacionom turniru u Italiji "Orlići" igraju sa BJR Makedonijom (26. oktobar), a potom slede dueli sa Albanijom (28. oktobar) i Italijom (31. oktobar).


Izložba "Srbija i Srbi 1914 -1918" i u Firenci\nTanjug 21. maja 2019. 11:21\nFIRENCA – Nakon velikog uspeha u Rimu i Vićenci, izložba Arhiva Srbije „Srbija i Srbi 1914 -1918“ autora Miroslava Perišića i Jelice Reljić otvorena je sinoć u Firenci.\nNa otvaranju izložbe u zdanju Corridoio Brunellesći e Ćiostro di Levante Biblioteca Umanistica govorili su ambasador Srbije u Italiji Goran Aleksić, Masimo Fratini, gradski sekretar za kulturu, Marčelo Garzaniti, profesor Univerziteta u Firenci, Miroslav Perišić, direktor Arhiva Srbije i Simone Malavolti, istoričar.\nDirektor Arhiva Srbije poklonio je srpskom počasnom konzulu u Firenci Leandru Kjareliju fotokopiju dokumenta o postavljenju prvog počasnog konzula Kraljevine Srbije u Firenci, Euđenija Makantija, što se dogodilo 1902. godine.\nIzložba, koja će biti otvorena do 31. maja, svedoči o istoriji Srbije i sudbini srpskog naroda u Prvom svetskom ratu, a posebna tematska celina posvećena je srpsko-italijanskim odnosima u periodu od 1914. do 1918. godine.\nIzloženi su dokumentima koji svedoče o diplomatskim, kulturnim i vojnim vezama dve države, kao i uspomeni na gest italijanskih vojnika u Valoni 1916. godine, koji su sahranili srpske vojnike i podigli im spomenik.


POSTUPAK PRODAJE MAGNOHROMA PONIŠTEN · Kraljevo.online\nNASLOVNA VESTI POSTUPAK PRODAJE MAGNOHROMA PONIŠTEN\nPOSTUPAK PRODAJE MAGNOHROMA PONIŠTEN\nBeograd – Javni poziv za prodaju kapitala preduzeća Magnohrom, Agencija za privatizaciju je poništila, objavljeno je na sajtu agencije www.priv.rs\nAgencija za privatizaciju obaveštava javnost da je dana 10.08.2015. godine, donela Odluku kojom se poništava Javni poziv za učešće u postupku javnog prikupljanja ponuda sa javnim nadmetanjem radi prodaje kapitala MAGNOHROM doo, Kraljevo, šifra postupka JO 36/15, koji je objavljen 27.05.2015. godine, u dnevnom listu “POLITIKA” i na internet stranici Agencije za privatizaciju, piše na sajtu priv.rs.\nPočetna cena prodaje bila je 10,5 miliona evra što je i procenjena tržišna vrednost imovine koja se prodaje.\nPreduzeće Magnohrom privatizovano je 2006. kada ga je kupila kompanija iz Indije „Global stil holding“ za 1,2 miliona evra, ali je ugovor raskinut 2008. jer kupac nije ispunjavao ugovorene obaveze među kojima je i investicija od 23 miliona evra.\nMagnohrom ni na poklon neće niko…..\na hidrocentale na ibru,kad ce ??ha ha ha…\nPa njih grade u inat Jovasevicu


Slobodan Milosavljević u Privrednoj komori Srbije : Nadlanu.com\nSlobodan Milosavljević u Privrednoj komori Srbije\nObjavljeno 18. maja 2011. / 13:21:08\nBEOGRAD, 18. maja 2011. (Beta) - Slobodan Milosavljević, bivši ministar trgovine i usluga Srbije, počeo je da radi kao savetnik u Privrednoj komori Srbije, rečeno je agenciji Beta u komori.\nMilosavljević, koji je nakon rekonstrukcije vlade ostao bez mesta ministra trgovine i usluga, na poslednjoj sednici Skupštine komore krajem aprila, imenovan je za savetnika predsednika i članova komore.\nMilosavljević je prvi put za ministra za trgovinu, turizam i usluge izabran 2001. u Vladi Srbije premijera Zorana Djindjića, a tu funkciju obavljao je do gubitka vlasti DOS-a na republičkim parlamentarnim izborima decembra 2003. godine.\nU aprilu 2004. godine imenovan je za direktora Privredne komore Srbije, a decembra iste godine za predsednika PKS. Na toj funkciji je bio do 15. maja 2007. godine, kada je izabran za ministra poljoprivrede u novoj vladi Srbije.\nZa ministra trgovine i usluga u vladi Srbije izabran je 7. jula 2008. i na toj dužnosti je bio do marta ove godine kada je rekonstruisana vlada Srbije.


Sa Tešićem radio ministar bezbednosti BiH, ali i čovek s američke crne liste\nSvet Autor:Milica Božinović26. nov. 202119:17 > 19:42\nFoto: EPA PHOTO EPA ANJA NIEDRINGHAUS,Krik.rs\nZašto opskurnom portalu Bakira Alispahića, ratnog ministra unutrašnjih poslova Republike BiH, iranskog čoveča koji se godinama nalazi na američkoj crnoj listi zbog slučaja Pogorelica, smeta borba rudara da ostvare svoja prava, navodi Avaz.ba.\nDeleći moralne pridike, neosnovano optužujući druge za kolaps energetskog sektora u Bosni i Hercegovini, grčevito braneći Admira Andelija, direktora Elektroprivrede BiH čiju ostavku rudari traže, odgovore treba da traži u Alispahićevim zakulisnim i mutnim poslovima, navodi se u tekstu objavljenom na portalu Avaz.ba.\nBakir Alispahić Foto: Printscreen/YouTube\nInače, ovi napadi dolaze u trenutku kada je Tužilaštvo BiH optužilo Selmu Cikotić, kako se tvrdi u policijskim krugovima, Alispahićevog bliskog saradnika, da je zloupotrebio položaj u aferi „Scout“, tačnije da je oštetio državni budžet za 9,7 miliona maraka.\nKako se navodi, Cikotić je u svojstvu ministra odbrane BiH, u periodu od 2006. do 2010. „potpisivao štetne ugovore o prodaji viškova oružja i municije hrvatskoj kompaniji ‘Scout’, naveo je portal Istraga.ba. Podseća se i na ranija pisanja medija da je Cikotić je bez saglasnosti Predsedništva BiH potpisivao odluke o prodaji viška naoružanja Oružanih snaga Bosne i Hercegovine.\nSaradnik Enver Mujezinović\nBakir Alispahić se nakon rata presvukao u plašt biznismena i pokazao veliko interesovanje za namensku industriju. Dok je bio siva eminencija tog strateškog privrednog prostora, preko svog pouzdanog igrača Envera Mujezinovića zabeleženo je stotine miliona KM gubitaka, što je novinar Avdo Avdić precizno objavio na portalu Istraga.ba.\nAvdić je Alispahića okarakterisao kao čoveka koji zahvaljujući Enveru Mujezinoviću ima dobre veze sa srpskim trgovcima oružjem okupljenim oko porodice Slobodana Tešića, navodi bosanski portal.\n„Alispahićev najvažniji saradnik je Enver Mujezinović, dugogodišnji kadar Službe državne bezbednosti, odnosno AID-a. Alispahić je osnivač kompanije AC Kuattro, koja je godinama bila ekskluzivni dobavljač automobila u javnim preduzećima kojima je rukovodio kadar Sulejmana Tihića, odnosno SDA. Nakon što je Bakir Izetbegović preuzeo SDA, Alispahić je izbačen iz stranačkih struktura.\nRudari u sedam rudnika u Federaciji BiH prekinuli proizvodnju\nRudari ostaju ispred Vlade Federacije BiH i tokom noći\nRudari igraju kolo ispred Vlade FBiH dok čekaju da im se obrati ministar\nOvom klanu pripadao je i bivši federalni ministar energetike, rudarstva i energetike Erdal Trhulj, koji je Bakiru Alispahiću prepustio ključne pozicije u namenskoj industriji. Tako je za direktora Pretisa imenovan Hajrudin Pezo, bivši radnik AC Kuattro, dok je Haris Alispahić, sin Bakira Alispahića, bio član Nadzornog odbora Konjičkog Igmana.\nTrhulj je za direktora Direkcije za namensku industriju FBiH imenovao Alispahićevog prvog saradnika, bivšeg člana AID-a Envera Mujezinovića, odakle ga je nekoliko godina kasnije smenio Izetbegovićev kadar Fadil Novalić“ napisao je Avdić, objavljeno je na portalu Istraga.ba.\nU tekstu Avde Avdića navodi se i da Alispahić vodi i Novinsku agenciju Patria, odnosno portal NAP preko kojeg se Alispahić obračunava sa neistomišljenicima.\n„Zahvaljujući Enveru Mujezinoviću, klan Alispahića ima dobre odnose sa srpskim trgovcima oružjem okupljenim oko porodice Slobodana Tešića“ stoji u tekstu Avde Avdića.\nZbog veza sa Tešićem, razrešen je i tadašnji državni tužilac Milorad Barašin.\nInače, Alispahić ne bira sredstva da na bilo koji način „muti vodu” u namenskoj industriji, koja je, čim su uklonjeni njegovi pipci, postala visokoprofitabilna. Ali i veoma važna grana za stabilnost BiH. To verovatno najviše smeta bivšim KOS-ovcima. Slabljenje bošnjačkog političkog faktora u svakom smislu višedecenijski je zadatak beogradskih direktora i bivših šefova Mujezinovića i lanca koji odjednom želi da se predstavi kao navodno patriotski.\nPodsetimo, Tunis je preko Interpola izdao poternicu za Slobodanom Tešićem, domaćoj javnosti poznatim zbog trgovine oružjem, koji važi i za finansijera i čoveka veoma bliskog vladajućoj Srpskoj naprednoj stranci,\nSajam i domaći trgovci oružjem: Miljenik vlasti na poternici Interpola\nO kakvim je patriotama reč najbolje potvrđuju njihovi pamfleti – koji god političar da integrativno deluje za BiH je u njihovim očima izdajnik?\nIranski koncept verske države cilj je iranskih izlagača, zbog čega je EUFOR sleteo u njihovu terorističku bazu na Pogorelici.\nU trenucima slabljenja BiH misle da je na redu njihova retrogradna i duboki antibosanska, antibošnjačka i anticivilizacijska etapa iranizacije Bosne i Hercegovine, zaključuju se u tekstu.\nBONUS VIDEO: Kuća Slobodana Tešića\nBakir AlispahićBiHEnver MujezinovićSelmo Cikotićslobodan tešić


Brnabić za Si-En-En: Razočarana sam načinom na koji su se australijske vlasti odnosile prema Đokoviću - Društvo - Dnevni list Danas\nPočetna » Vesti » Društvo » Brnabić za Si-En-En: Razočarana sam načinom na koji su se australijske vlasti odnosile prema Đokoviću\nPremijerka Srbije Ana Brnabić izjavila je danas za Si-En-En da je razočarana načinom na koji su se australijske vlasti odnosile prema Novaku Đokoviću, i istakla da ona najboljeg tenisera na svetu ne smatra antivakserom, a odluku da se ne vakciniše smatra njegovim ličnim izborom.\nNa pitanje novinara Si-En-Ena da li se oseća „izdano“ što australijske vlasti nisu poštovale obećanje da neće mešati politiku u Đokovićev slučaj, Brnabić je rekla da je očekivala da neće biti političkog mešanja i da će se prema njemu odnositi fer.\n„Ne mogu da kažem da se osećam izdano, ali je moja dužnost da brinem da se prema svim građanim Srbije postupa fer i da im pomognem koliko mogu“, rekla je premijerka koja o ovom slučaju razgovarala sa australijskim premijerom.\n„Ne doživljavam Novaka Đokovića kao antivaksera. Kada je on organizovao teniski turnir u Srbiji, svim igračima su bile na raspolaganju vakcine koje u tom trenutku nisu bile dostupne u njihovim zemljama. On je podržao vakcinaciju svih onih koji su želeli da se vakcinišu“, naglasila je Brnabić.\nAna BrnabićNovak ĐokovićPremijerka Srbije


Apartman Apartman 304 - Pink apartmani Beograd\nPink Apartmani Beograd - Apartman Apartman 304\nCena 39€ 36€ 33€ 33 31 dogovor\nOPIS : apartman za dvoje u strogom centru Beograda. Sa dva "king size" kreveta, velikom terasom i otmenim enterijerom pogodan je za kombinovanje sa apartmanom B303 I A302 I A301 koji se nalaze na istom spratu u istoj zgradi.Ovaj apartman u centru Beograda je dizajnerski moderan. Njegova velika soba smešta dva odvojena singl ležaja natprosečne širine, veoma lepo rešenu kuhinju, čija se radna površina nadovezuje na natkasnu za televizor i zajedno sa njom čini funkcionalnu celinu koja se proteže čitavom dužinom apartmana, i zaista dobro upriličen trpezarijski šank sa dve barske stolice. Kupatilo je jednako dobro rešeno uz motiv azurnog mozaika u tuš kabini, kao i skupocenim sanitarijama. Dodatnu pogodnost čini i prostrana terasa, ugnežđena u uske ulice i arhitekturu Starog Grada.Lokacija je u najmanju ruku, izvanredna. Nalazi se u administrativnom, istorijskom, kulturnom i turističkom centru grada, a pošto je blizu svih važnijih saobraćajnih čvorišta, dobra povezanost sa ostalim delovima grada je zagarantovana. Prodavnice robe široke potrošnje u ovom delu grada uglavnom rade 24 časa, a mesta za razgledanje i izlazak ima u izobilju. Beogradski apartman JUG je dobar izbor za gotovo bilo koju namenu: i kao prenoćište, i kao mesto za gradski odmor i kao apartman za poslovne ljude. Osim toga, zajedno sa ostalim apartmanima može da primi veće grupe.


City Magazine - Mauro Picotto u bašti Sava Centra\nJedan od najpopularnijih italijanskih producenata elektronike – Mauro Picotto, nastupiće u subotu 16. juna u letnjoj bašti Sava Centra u saradnji sa Beck’s-om na dvogodišnjicu “Lucky Records-a“. Biće to spektakularni provod i nezaboravna noć vrhunskog tehno zvuka i još bolje energije!\nMauro Picotto, zvezda svetske scene elektronske muzike, iza koje stoji preko 600 producentskih numera i još veći broj remiksa, prodatih u preko 6 miliona kopija širom planete, već godinama privlači pažnju zbog odlične produkcije i albuma koji su ušli u srca mnogih. Beogradska publika imala je priliku da čuje i neke od njegovih legendarnih numera, a atmosfera je na momente podsećala na njegove čuvene „Meganite” klupske večeri na Ibizi, svojevremeno najposećenije na čarobnom „belom ostrvu“.\n„Rame uz rame“ sa ovim veteranom i kraljem italijanskog tehno zvuka, nastupili su i Kobaya (Nenad Petrović) - jedan od najboljih producenata sa naših prostora i danas aktivan član Recon Warrioirs ekipe, Speedy i Goran Isić, DJ-evi i producenti, osnivači kuće Lucky Records, kao i Toma Tek i Klaus, DJ duo iz Novog Sada, čiji je b2b nastup opčinio masu jakim beat-om i energičnim zvukom.\nBeograd će Maura i ekipu dočekati u “full“ stilu, a fantastična žurka u planu je da traje do ranih jutarnjih sati. Na taj način, Beck’s nam opet donosi još jedan peskompromisno dobar party, kakve očekujemo tokom cele godine! Svuda gde je jak beat, dobra energija, najbolja muzika, tu je i Beck’s! Već godinama Beck’s je sinonim za dobru zabavu i vrhunske izvođače! Beck’s uvek prepoznaje dobru energiju i pruža beskompromisan provod na vodećim muzičkim događajima kao što je Beck’sperience iznenađujući domaću publiku svetski priznatim imenima elektronske muzike. Iz godine u godinu, uzbuđenje, autentičnost, bunt protiv dosade svakodnevice i vrhunska zabava, postali su drugo ime Beck’s-a!Ostaje još da vidimo koja će se od mnogobrojnih Beck’s žurki pokazati kao najbolji događaj letnje klupske sezone!


premijer - Dnevni list Danas\nPočetna » premijer » Page 2\nKuba dobila premijera posle 40 godina\nKubanski parlament danas je imenovao Manuela Marera (Marrero) za predsednika vlade, što je funkcija koja ne postoji od 1976. godine, preneli su kubanski mediji.\nDaladje preuzima punu vlast\nOba doma Francuskog parlamenta su ukazom premijera Daladjea raspuštena. Francuski predsednik vlade je za ovom zakonski predviđenom merom posegnuo iz želje za konačnim obračunom s komunističkom partijom. Sličan potez je učinjen septembra 1914. godine, kada se na čelu francuske vlade nalazio Vivijani.\nPiše: Ognjen Ostojić 6. 10. 2019.\nBivši šef britanske diplomatije Boris Džonson izabran je za lidera britanske vladajuće Konzervativne partije.\nPiše: Beta - AP 23. 7. 2019.\nVučić Micotakisu: Sestrinska SNS vašu pobedu doživljava kao pobedu svih nas iz ENP\nPredsednik Srbije Aleksandar Vučić uputio je danas čestitku novom premijeru Grčke Kirjakosu Micotakisu povodom pobede na parlamentarnim izborima.\nMicotakis položio zakletvu kao premijer\nLider konzervativne Nove demokratije Kirijakos Micotakis položio je danas zakletvu kao novi grčki premijer.\nPiše: Beta - AP 8. 7. 2019.\nČlanovi vladajuće britanske Konzervativne stranke biraće novog lidera koji će postati i premijer između bivšeg i aktuelnog ministra spoljnih poslova, Borisa Džonsona i Džeremija Hanta.\nMilanović: Želim biti predsednik moderne i otvorene Hrvatske, bez bodljikave žice\nBivši premijer Hrvatske i nekadašnji predsednik Socijaldemokratske partije (SDP) Zoran Milanović (52) izjavio je danas da želi da postane predsednik moderne, progresivne, znatiželjne i otvorene Hrvatske, bez bodljikave žice.\nBoris Džonson: Napuštamo EU 31. oktobra, sa sporazumom ili bez njega\nBoris Džonson favorit u trci za da nasledi britansku premijerku Terezu Mej danas je počeo svoju kampanju obećavajući da će se Bregzit dogoditi 31. oktobra, sa ili bez sporazuma sa Briselom.\nNetanjahu već čestitao Modiju na izbornoj pobedi koju nagoveštavaju preliminarni rezultat\nPremijer Izraela Benjamin Netanjahu nije gubio vreme i jutros je čestitao na pobedi indijskom kolegi Narendri Modiju čim su preliminarni rezultati pokazali da je Modi na putu da još pet godina bude premijer.\nAustralijski premijer pogođen jajetom u glavu\nAustralijski premijer Skot Morison pogođen je danas jajetom u glavu dok je jedna žena oborena na zemlju tokom protesta pred izbore naredne nedelje.\nPiše: Beta-AP 7. 5. 2019.\nKanadski premijer Džastin Trudo imenovao je bivšu ministarku pravde, liberalku Anu Meklelan da ispita da li istovremena funkcija ministra pravde i glavnog tužioca treba da bude odvojena, usred skandala koji može da dovede do ponovnih izbora u premijerovoj Liberalnoj partiji.


Pred košarkaški spektakl BiH – Francuska: Vlada TK izdvojila sredstva za organizaciju meča – Sport Centar Pred košarkaški spektakl BiH – Francuska: Vlada TK izdvojila sredstva za organizaciju meča – Sport Centar\nDelegacija Vlade Tuzlanskog kantona, predvođena premijerom Jakubom Suljkanovićem, prisustvovala je sastanku Organizacionog odbora košarkaške utakmice Bosna i Hercegovina – Francuska, koja će biti odigrana u okviru kvalifikacija za svjetsko prvenstvo 2019. u Kini.\nBila je to prilika za dogovor o detaljima organizacije utakmice koja, prema mišljenju učesnika današnjeg sastanka, predstavlja jedan od najvažnijih sportskih događaja za TK, saopćeno je iz Vlade Tuzlanskog kantona.\nPremijer Suljkanović je u svojstvu predsjednika Organizacionog odbora istaknuo da će biti učinjeno sve da organizacija utakmice bude na najvišem nivou, te da se Tuzlanski kanton kroz ovaj medijski prostor prezentuje u najboljem izdanju.\n– Vlada TK već je za sufinansiranje organizacije utakmice izdvojila 22.000 KM Sportskom savezu TK, a resorna ministarstva će uraditi sve da bi ovaj događaj bio najkvalitetnije organizovan s aspekta sigurnosti, finansija i turističke promocije – rekao je premijer Suljkanović.\nKvalifikacijska utakmica BiH – Francuska će biti odigrana 29. juna u Tuzli.


Bregzit glavna tema debate kandidata za britanskog premijera\nBeta 10. jula 2019. 09:20\nPitanje istupanja Velike Britanije iz članstva u Evropskoj uniji (EU) dominiralo tokom napete debate Borisa Džonsona i Džeremija Hanta, kandidata za lidera vladajuće Konzervativne stranke, koji će ujedno biti i britanski premijer.\nDok je Džonson sinoć igrao na kartu optimizma, Hant se opredelio za iskrenost pitajući svog protivnika koliko su njegove obećane obaveze čvrste i da li će, ukoliko postane britanski premijer i ne dodje do Bregzita 31. oktobra, podneti ostavku.\nDžonson, inače bivši šef diplomatije i favorit za premijersko mesto, izbegao je najpre direktan odgovor Hantu ali je kasnije rekao: „Ne želim da u EU misle da će favorizovati moju ostavku tako što bi odbila postizanje dogovora“.\nObojica žele da se ponovo pregovara sa EU o uslovima razlaza. Hant je tokom debate hvalio svoje sposobnosti pregovaranja, dok je Džonson stavio do znanja da neće popustiti pred EU.\nDžonson i Hant su pored Bregzita razgovorali i o specijalnim odnosima sa SAD, nakon što je američki predsednik Donald Tramp kritikovao Terezu Mej i njene napore o Bregzitu. Tramp je takodje kritikovao britanskog ambasadora u SAD Kima Daroka posle curenja u medijima njegovih diplomatskih dopisa u kojima je Tramp označen kao nesposoban.\nHant je osudio Trampove kritike, dok je Džonson rekao da je sam kritikovao Terezu Mej i da ima veoma dobre odnose sa Belom kućom.


Reprezentativac Crne Gore dogovorio je sve detalje sa Zaglebjem iz Poljske, sa kojim bi u toku današnjeg dana, najkasnije sutra, trebalo da potpiše trogodišnji ugovor - saznaje Telegraf!\nKlub iz Humske nedavno je dao Šćekiću odrešene ruke u potrazi za novom sredinom, jer je protekle zime fudbaler izašao u susret klubu i obnovio ugovor iako je već tada mogao da napusti crno-bele.\nŠćekić je pojačao Partizan 2018. godine, a Zoran Mirković ga je "snimio" u reprezentaciji Crne Gore. Crno-beli su ga tada platili 100.000 evra turskom Genčlerbirligiju što je bilo iznenađenje, i to u poslednjim danima prelaznog roka.\nPodsećanja radi, iza Partizana je uspešnih pola godine. U Humskoj ulici vlada zadovoljstvo, ‘parni valjak’ je lider u Superligi Srbije, dok je i u Evropi napravio sjajan rezultat, pošto je izborio plasman u 1/16 finala Lige konferencija.\nCilj Partizana je da se osvoji titula, a da bi u tome uspeli moraju biti potpuno koncentrisani na pripreme kako bi igrači što spremnije dočekali nastavak sezone.\nIpak, došlo je vreme da se ‘otpišu’ igrači na koje Aleksandar Stanojević neće računati, pa u Belek neće otputovati Nikola Štulić i Rajko Brežančić, piše Sportski žurnal.\nSTANOJEVIĆ NEMA DILEMU: "Kao Srbin i patriota Đoković ima veliku podršku od mene"\nFK Partizan Aleksandar Šćekić Aleksandar Stanojević\n10:28 "TRŽIŠTE HRANE STABILNO" Matić: Dobra snabdevenost\nMINISTARKA trgovine, turizma i telekomunikacija Tatjana Matić izjavila je danas da je tržište hrane stabilno, a snabdevenost dobra, te da borba sa inflacijom ostaje prioritet, dodajući da se pad inflacije očekuje u drugoj polovini godine.


Vesti online / Humanitarni most / Da deca dobiju srećnije detinjstvo\nG. G. - Vesti - Foto: G. Gligorijević A\nDa deca dobiju srećnije detinjstvo\nU trećoj božićnoj akciji pod nazivom Na vreme za Božić 2017 kanadski ogranak humanitarne organizacije Srbi za Srbe prikupio je više od 27.000 dolara kao pomoć porodicama Jovanović-Janković iz Srbije, Cvijetić iz BiH i Paklar, Lukavac i Ćosić iz Dalmacije u Hrvatskoj.\nU poseti porodici Jovanović-Janković\nPlemeniti pojedinci, porodice i organizacije, mahom iz Toronta i okolnih mesta, nesebično su darovali novac sa samo jednom željom: da se bar malo olakša i ulepša život dvadeset šestoro dece koja sa roditeljima žive u nemaštini. Prikupljene donacije rasporediće se prema potrebama porodica. Tako će dvanaestočlanoj porodici Jovanović-Janković iz Kladova, koja ima devetoro dece, biti popravljena kuća, napravljena kuhinja, a biće im kupljena i veš-mašina. Planirano je da porodica dobije i plastenik, kao i da im se kupe svinja i kokoške kako bi imali mogućnost da sami proizvode deo hrane.\nSamohranom ocu Radovanu Cvijetiću i njegovoj deci, a ima ih devetoro, mnogo će značiti traktor, hrana, odeća i seme koji će biti nabavljeni od donacija iz Kanade. Porodica Paklar iz Biočića u Dalmaciji dobiće polovnu kosačicu, kako bi uspešnije obrađivali zemlju, a porodice Lukavac i Ćosić iz Tepljuha u Dalmaciji po kravu kako bi bolje prehranjivali svoju nejač.\nTreća božićna kampanja kanadskog ogranka humanitarne organizacije Srbi za Srbe po visini prikupljenih sredstava uspešnija od prethodne, zahvaljujući, pre svega, velikodušnim donatorima. Naravno, svaki darovani dolar je važan, jer u životu onih kojima je potrebna pomoć može da napravi veliki pomak nabolje, ali jednako bitno je i saznanje da se samo u slozi i zajedništvu velike i lepe stvari dešavaju.\nIako je božićna akcija kanadskog ogranka Srbi za Srbe završena, svi koji žele da daju prilog ili da se informišu o ciljevima i načinima rada ove organizacije mogu to da urade na sajtu serbsforserbs.org.


Novogodišnji turnir – poznati četvrtfinalisti – Zlatibor.News\nReading: Novogodišnji turnir – poznati četvrtfinalisti\nZlatibor.News > Blog > Događaji > Novogodišnji turnir – poznati četvrtfinalisti\nUpdated 2014/12/29 at 9:42 AM\nJuče su u Čajetini odigrane utakmice drugog i trećeg kola Novogdišnjeg turnira u malom fudbalu. Posle velikog broja utakmica, i još većeg broja datih golova pozato je osam najboljih ekipa. Iz grupe I u drugu fazu su se plasirali Adađo sa maksimalnim učinkom od tri pobede i Klopica. Iz grupe II takmičenje nastavljaju Mesara Marić sa dve pobede i remijem, kao i Vila Žunić sa dve pobede, U grupi III Leptir taxi i kafe Surprise, a iz IV grupe dalje idu Tara Kremna i Srpska kruna.\nČetvrtfinalni parovi su\nMesara Marić – Kafe Surprise\nVila Žunić – Leptir taxi\nAdađo – Srpska kruna\nTara Kremna – Klopica\nUtakmice su na programu od 14 časova, a polufinalni mečevi su na programu od 18 časova, dok se finale igra u 20:45.\nDanas su takođe na programu i utakmice turnira veterana Mačkat će odmeriti snage sa ekipom Pansion Dabić u 16:40, a zatim sledi meč između ekipa Ko preživi pričaće i Žare mačak koja se igra u 17:20. Finalni meč u ovoj kategoriji je planiran za 19:30.\nFavorita za osvajanje turnira je mnogo, ali najveće šanse prognozeri daju ekipama Mesara Marić, Adađo i Vila Žunić. No, kako su pokazale utakmice trećeg kola biće ovo odlični mečevi sa puno lepih prilika i nadamo se golova, a što se pobednika tiče neka pobedi najbolji.\nTAGGED: adađo, adagio, fudbal, JP KSC Čajetina, novogodisnji turnir 2014, turnir u malom fudbalu\nPrevious Article Održana treća sednica Eko-odobra OŠ Dimitrije Tucovića\nNext Article Održana 33.sednica SO Čajetine


Poglavlje 27 | Poglavlje 27 – EKONET\nProces Evropskih integracija Srbije:\nProces Evropskih integracija države kandidata, poznat i kao pregovaranje, obuhvata više faza pripreme za ulazak u članstvo Evropske unije. Termin ‘pregovaranje’ ne obuhvata ceo proces evropskih integracija. Srbija, kao zemlja kandidat, nema mnogo mogućnosti da pregovara. Evropske politike, instrumenti, sporazumi i deklaracije, odnosno Acquis, predstavljaju skup prava i obaveza koji su pravno obavezujući za svaku državu članicu Evropske unije. Stoga se od Srbije, odnosno Vlade Srbije očekuje da svoje postojeće zakone prilagodi kako bi isti bili u skladu sa politikama Unije, kao i da usvoji sve zakone koje je neophodno imati da bi celokupan pravni okvir države članice bio u skladu sa evropskim.\nDeo u sklopu integracija gde država kandidat, odnosno Srbija, ima mogućnost pregovaranja jesu rokovi za usklađivanje zakonodavnog okvira, kao i praktičnih obaveza. Za poglavlja kao što je 27, koje je veoma obimno i potrebno je mnogo rada da bi se sve ispunilo, države kandidati imaju mogućnost da ispregovaraju što duži rok za realizaciju svega. Na osnovu toga se procenjuje da će Srbija imati mogućnost do 2021. godine da se bavi zakonodavnim okvirom vezanim za oblast zaštite životne sredine, dok bi za institucionalne obaveze, koje su u skladu sa novim zakonima, mogla imati prostora čak do 2040. godine da uskladi sva potrebna postrojenja i slično.\nNakon što država postane članica Evropske unije, evropski zakoni postaju pravno obavezujući, te država koja je članica, a krši određeni zakon može biti pravno gonjena što može dovesti i do veoma visokih novčanih kazni. Dakle, sve neispunjene obaveze, u zadatom roku, državu članicu mogu skupo da koštaju. Stoga je priprema za svako poglavlje ponaosob veoma bitna i treba da se realizuje što ekspeditivnije.\nŠta obuhvala Poglavlje 27:\nZa primenu i sprovođenje pravnih tekovina Evropske unije u oblasti životne sredine potrebna su značajna ulaganja, kao i snažna i dobro opremljena administracija na nacionalnom i lokalnom nivou. Svaki segment u sklopu poglavlja 27 pored analize pravnog okvira i usklađivanja regulative Evropske unije sa postojećim obuhvata i analizu administrativne sposobnosti odnosno državnih tela koja će biti nadležna i sprovoditi određene zakone i njihove kapacitete. Procenjeno je da će Srbiji trebati više od 20 godina i minimum od 10 milijardi evra da uskladi, odnosno, dostigne standarde Evropske unije u oblasti zaštite žvotne sredine, te se sa razlogom poglavlje 27 naziva i najskuplje poglavlje u procesu integracija Republike Srbije u Evropsku uniju. Proces integracija u oblasti zaštite životne sredine odvijaće se u tri oblasti: harmonizacija propisa, izgradnja administrativnih i institucionalnih kapaciteta u oblasti zaštite životne sredine, kao i obezbeđivanje finansijskih resursa, te je ovo poglavlje izuzetno zahtevno u finansijskom i administrativnom smislu.Trenutno na usaglašavanju oblasti zaštite životne sredine sa Evropskim standardima radi oko 360 ljudi u Srbiji.\nOsnovni ciljevi politike životne sredine Evropske unije su očuvanje prirodnih vrednosti, promocija resursno-efikasne ekonomije i briga o javnom zdravlju. Politika životne sredine je multisektorska, te isti moraju biti deo kreiranja i sprovođenja svih politika i aktivnosti Unije, prvenstveno u pogledu promovisanja principa održivog razvoja.\nNačela politike životne sredine Evropske unije su: zajednička odgovornost, preventivno delovanje, suzbijanje zagađenja na samom izvoru, kao i princip „zagađivač plaća“. Kreiranje politike životne sredine podrazumeva poštovanje osnovnih prava i prava javnosti da u ovom procesu učestvuje. Evropska unija je potpisnica Arhuske konvencije i primena ove Konvencije je obezbeđena kroz sekundarno zakonodavstvo EU.\nPravne tekovine Evropske unije u oblasti životne sredine obuhvataju horizontalno zakonodavstvo (koje podrazumeva procesne aspekte prava životne sredine kroz koje se obezbeđuje pravo na pristup informacijama, učešće javnosti u procesu donošenja odluka, sudska zaštita prava na pristup informacijama i učešće javnosti kao i odgovornost za štetu prema životnoj sredini), kvalitet vazduha, klimatske promene, upravljanje otpadom, upravljanje vodama, zaštitu prirode i biodiverziteta, kontrolu industrijskog zagađenja i upravljanje rizicima, kontrolu hemikalija, genetski modifikovane organizme (GMO), upravljanje bukom, civilnu zaštitu i saradnju sa trećim zemljama.\nNa jesen 2014. godine timovi Republike Srbije učestvovali su u dva sastanka, Eksplanatornom i Bilateralnom skriningu za Poglavlje 27. Nakon održanih sastanaka, Srbija je bila u obavezi da obezbedi dodatne informacije o planovima sprovođenja Evropskih propisa u oblasti životne sredine, te je u leto 2015. godine objavljen je Post-skrining dokument Status i planovi prenošenja i sprovođenja pravnih tekovina EU za poglavlje 27 – životna sredina I klimatske promene. Završetak pregovaračke pozicije Republike Srbije za poglavlje 27 očekuje se u toku 2018. godine.\nU Srbiji postoji 44 postrojenja za prečišćavanje otpadnih voda, od toga samo 8 postrojenja radi prema standardima Evropske unije. Cilj celog procesa jeste da se u Srbiji uspostavi održivi sistem zaštite životne sredine, a pored toga veoma je značajna i uključenost ove politike u ostale sektore. Na taj način, obezbedićemo preduslove za bolje zdravlje, bolji kvalitet života svih građana, kao i konkurentnu privredu. Takođe, pregovori treba da obezbede dovoljno dug prelazni period kako bi se infrastruktura i postrojenja u Srbiji prilagodila visokim evropskim standardima.\nU sklopu procesa Evropskih integracija, pored formalnih pregovora koji se dešavaju između Brisela i Beograda, država unutar sebe mora da se pripremi za stupanje u članstvo. Jedan od ključnih faktora u segmentu interne pripreme i razvoja društva jeste obrazovanje. Veliki broj srednjih škola uključuje se u projekte vezane za edukaciju o Evropskoj uniji, što je za učenike veoma značajno, s obzirom da kada Srbija postane deo zajednice zemalja Evropske unije svi punoletni građani dobijaju pravo glasa i na evropskim izborima. Stoga je edukacija o Evropskoj uniji, njenim politikama, izbornom procesu i sličnom veoma značajna za građane države kandidata, odnosno Srbije.\nPored toga, saradnja državnih organa sa organizacijama civilnog društva predstavlja veoma značajan segment u procesu pripreme. Kao i za sve demokratske procese unutar jedne države, tako i za proces Evropskih integracija, razumevanje između državnih institucija i civilnog društva omogućava iskorištavanje svih postojećih resursa i obezbeđivanje što jednostavnijeg i ekspeditivnijeg procesa. Organizacije civilnog društva uključene su u proces integracija kao posrednici kroz Nacionalni konvent.


Brnabić o slučaju Južnih vesti: Možete da se žalite | N1 Srbija\nPremijerka je u Prokuplju rekla da nije ulazila u pojedinačne slučajeve, pa ni u kontrolu ovog onlajn medija na jugu Srbije, ali je rekla "da nije ništa čudno" što je kontrola trajala više meseci, kao i da se zaposleni u Poreskoj upravi "bave jako značajnim i užasno teškim poslom".\nMeđutim, Južne vesti pišu da je premijerka "ignorisala činjenicu da u finansijskoj kontroli nisu nađene nepravilnosti, već da se navodni dug ogleda kroz zakone i uredbe koje nisu baš u opisu posla poreskih inspektora, a posebno je paradoksalna činjenica da se privatni mediji kažnjava po uredbi koja se odnosi na javni sektor".\n"Ili su našli nepravilnosti ili nisu našli. Ako su našli, onda Poreska uprava mora da postupa u skladu sa zakonom, ako nisu našli, onda ništa ne mogu da urade. Ako vi mislite da ta nepravilnost koju su našli nije u skladu sa zakonom, onda možete da se žalite i da iskoristite sve pravne institucionalne mehanizme i da se borite protiv takve odluke", istakla je Brnabić.\nDodala je i da ima puno poverenje u Poresku upravu, kao i da ljudi u Srbiji "nisu navikli da poštuju zakone svoje zemlje i plaćaju poreze".\n"Mislim da radnici moraju da se prijavljuju, da porezi moraju da se plaćaju i da onaj ko ne prijavljuje radnike i ne plaća poreze mora da bude kažnjen. Ako to nije slučaj sa Južnim vestima, onda je sve OK i svaka čast, ali možete da se žalite", poručila je premijerka.\nJužne vesti su, kako navode, iskoristile sva raspoloživa pravna sredstva i predmet je trenutno pred Upravnim sudom, ali i pored toga što proces traje, Ministarstvo finansija pokrenulo je proceduru prinudne naplate i pre konačne odluke suda.\nPortal iz Niša navodi i da je Brnabić već bila upoznata sa intenzivnim poreskim kontrolama Južnih vesti, jer joj je predstavnik Misije OEBS Harlem Desir još pre nekoliko meseci ukazao na probleme tog portala.\nOna je tada pozvala Poresku da okonča kontrole ukoliko nema razloga za to. Međutim, umesto obustave, kontrole su se intenzivirale, pa je na predmetu Južnih vesti, prema nezvaničnim informacijama, u jednom trenutku radilo čak 12 inspektora, prenosi portal.\nTagovi: južne vesti , Ana Brnabić , Poreska uprava


Dačić je rekao da je sastanak ipak protekao u dobroj atmosferi, konstruktivnoj i otvorenoj. „Izražena je duboka zabrinutost zbog krize u i oko Ukrajine, koja je bila jedan od ključnih elemenata u razgovorima. Postoji zajednički interes da kao zajednica reagujemo na izazove terorizma i nasilnog ekstremizma koji duboko pogađaju celokupan prostor Evrope i Bliskog istoka. Prepoznata je potreba za hitnim rešavanjem migracione i izbegličke krize, kao i njen značajan uticaj na niz država učesnica i Partnera za saradnju, s obzirom da OEBS može da odigra korisnu ulogu u reagovanju na krizu“, rekao je Dačič. On je rekao da se sve članice nisu složile oko uzroka krize u Ukrajini, ali da su izrazile podršku angažovanju OEBS-a u toj krizi.\nDačić je rekao da je istaknuto da se suverenitet, nezavisnost i teritorijalni integritet Ukrajine moraju u potpunosti poštovati, a da je jedan broj država učesnica izneo stav da je kriza u Ukrajini nastala kršenjem principa sadržanih u Završnom aktu iz Helsinkija, posebno u vezi sa statusom Krima. Ministri su se takođe založili za punu primenu sporazuma iz Minska i nesmetan i slobodan pristup posmatračke misije OEBS-a u Ukrajini, rekao je Dačić.\nDačić je rekao da je poseban akcenat stavljen na borbu protiv terorizma, uključujući fenomen stranih boraca terorista, kao i na suprotstavljanje radikalizaciji i ekstremnom nasilju koji mogu da dovedu do terorizma. Brojne države učesnice konstatovale su važnu ulogu civilnog društva i nezavisnih medija, koji pomažu u obezbeđivanju punog poštovanja ljudskih prava, osnovnih sloboda i vladavine prava, kao i promovisanju dobrog upravljanja i razvijanju slobodnih i pluralističkih društava, rekao je Dačić. „Želim Nemačkoj i Austriji sve najbolje u važnom zadatku koji će obavljati tokom naredne dve godine. Posebno, svom nasledniku na mestu predsedavajućeg OEBS-u, ministru spoljnih poslova Štajnmajeru, želim puno uspeha u narednoj godini“, rekao je Dačić.